text: Մայրիկի խոսքերը մեր ուժն են Մայրական արտահայտությունները մանկությունից որոնք մեզ ավելի վստահ են դարձնում — INTERESTING NEWS Մայրիկի խոսքերը մեր ուժն են Մայրական արտահայտությունները մանկությունից որոնք մեզ ավելի վստահ են դարձնում 12.05.2020 Рубрика: ՀԵՏԱՔՐՔԻՐ Է Մայրիկի խոսքերը իմ ուժն են:Մայրս ընտանիքի սիրտն ու հոգին է։Մայրերը միլիոն բաներ են անում եւ նրանց վրա ամեն ինչ մնում է:Նրանք իսկական սուպեր հերոսներ ենն:Մայրս այնքան բան էր անում ինձ համար,մինչ ես մեծանում էի։Եվ որ դեռ ամենակարեւորն այն է որ նրա ձայնը դարձավ իմ ներքին ձայնը այն խոսքերը որոնք նա դրել էր իմ սրտում,ես հիշում եմ ամեն օր Սկզբում նրանք իմ մեջ մոր ձայն էին հնչեցնում հետո դառնում իմ մի մասը։Մայրս ինձ վստահություն եւ ինքնավստահություն ներշնչեց օգնեց ինձ հավատալ։Եվ ամեն ինչ շնորհիվ իր զարմանալի խոսքերի:Ահա այն ինչ նա ասում էր 1.Դու գեղեցիկ ես: Սովորաբար նա ասում էր դա, երբ ես ինչ-որ բարի արարք էի կատարում ճիշտ որոշում էի կայացնում կամ դրսեւորում էի անկախություն եւ բնավորության ուժ։Նա ասում էր դա, նույնիսկ եթե այդ պահին ես աշխատում էի լարված եւ ամբողջովին քրտնած, կեղտոտ եւ մռայլ: Նա ինձ սովորեցրեց,որ ճշմարիտ գեղեցկությունը ներսում իմ ներսում է եւ դրսեւորվում է իմ գործերում: Իսկ արտաքին գեղեցկությունն այնքան էլ կարեւոր չէ 2.Դու հիանալի մայր կլինես: Ես անընդհատ լսում էի այդ խոսքերը։Եվ ոչ թե այն պատճառով,որ նա ուզում է հարմարեցնել ինձ մայրության, այլ այն պատճառով որ նա տեսել է իմ մեջ մի բան,որ հիմա ես գիտակցում եմ ամեն օր:Ես կարող եմ զգալ դատարկված,տանջված,անհանգիստ եւ տատանվել այս կամ այն որոշումների կայացման մեջ,բայց ես երբեք չեմ կասկածում, որ ես լավ մայր եմ 3.Ես այնքան եմ ցավում որ ստիպված եղար վերապրել դա Մայրս միշտ ցանկացել է իմանալ իմ փորձառությունների մասին։Եվ նույնիսկ այն ժամանակ,երբ նա չէր կարողանում հասկանալ ինձ, նա ինձ իր համակրանքն ու աջակցությունն էր հայտնում։Կարեկցանքը ծնում է կարեկցանք եւ մենք գիտենք, որ միայն ձեռք բերելով այս կարեւոր հմտությունը, մեր երեխաները կկարողանան ապագայում կառուցել նորմալ, առողջ հարաբերություններ այլ մարդկանց հետ։ Նման հարաբերությունները կառուցվում են վստահության վրա 4.Ինչպես ես ուզում վարվել: Մայրս երբեք չի նշել,թե ինչպես պետք է վարվեմ։ Երբ, ինչպես նրան թվում էր, ես տատանվում էի կամ ավելի լավ որոշում չէի կայացնում ճնշման կամ վերահսկողության փոխարեն նա ինձ հասկացնում էր թե ինչն է վստահում ինձ։Իմ գործերով հետաքրքրվելով՝նա դրանով ցույց տվեց ինձ թե որքան կարեւոր են իմ մտքերն ու զգացմունքները նրա համար 5.Դու կիմանաս թե ինչպես պետք է վարվել այս իրավիճակում:Փորձելով ինչ-որ խնդրի լուծում գտնել՝Մայրս ասում էր ինձ,որ վստահում է պատասխան փնտրելու իմ ունակությանը Որոշումներ կայացնելու ունակությունը շատ կարեւոր է ինքնագնահատականի ձեւավորման համար,եւ մայրս երբեք քննադատության չի ենթարկել իմ եզրակացությունները:Նա թույլ տվեց ինձ պատասխան տալ ինքս ինձ համար։Նա միշտ աջակցել է ինձ, նույնիսկ այն ժամանակ, երբ ես սխալվել եմ, եւ միշտ եղել է իմ կողքին 6.Հրավիրիր ընկերներիդ: Մեր տանը միշտ ուրախ եմ եղել իմ ընկերներին հրավիրել: Ընկերները մեզ մոտ էին գալիս նույնիսկ այն ժամանակ,երբ տանը չէի,քանի որ գիտեին որ մայրս միշտ կհրավիրի նրանց ներս եւ կառաջարկի ուտել։Այս բաաց դռների քաղաքականության միջոցով նա ինձ սովորեցրեց,որ պետք չէ անհանգստանալ այնպիսի մանրուքների համար ինչպիսիք են կատարյալ մաքուր տունը կամ լավ եփած սնունդ: Մարդիկ առաջին տեղում են 7.Ես աղոթում եմ քեզ համար:Նա աղոթում էր իմ տղաների, նա աղոթում էր իմ ընկերների, նա աղոթում էր իմ ընկերների, նրանց ծնողների եւ նրանց հարազատների համար:Նա սովորեցրեց ինձ աղոթել իմ երեխաների համար, եւ դրա շնորհիվ ես ապրում եմ աշխարհում ինքս ինձ հետ: Իսկ իմ երեխաներին աղոթքը տալիս է հատկապես խաղաղության եւ անվտանգության ուժեղ զգացում 8.Ես սիրում եմ քեզ Իհարկե,բոլոր մայրերը ասում են:Մայրս անընդհատ կրկնում էր այդ խոսքերը։Եթե նա կարողանար ինչ-որ այլ կերպ արտահայտել իր զգացմունքները նա դա կաներ։Բայց մայրս ասում էր՝»Ես քեզ սիրում եմ», նա չէր կարող բառերով ավելի ուժեղ արտահայտել իր զգացմունքները, թեեւ նույնիսկ հիմա ինձ թվում է, որ այդ խոսքերը շատ մեղմ են փոխանցում նրա անձնուրաց սերը 9.Գնա զվարճաանալու: Երբ ես երեխա էի մենք միշտ ուրախանում էինք, խաղում ու ծիծաղում։ Ես մեծանալով շատ եմ կարոտում այն ժամանակնորը հատկապես երբ կյանքը դառնում է ծանր եւ անտանելի:Մայրս դեռ ասում է ինձ այս խոսքերը, երբ ես թողնում եմ իմ երեխաներին իր մոտ գիշերը։Իսկ հետո նա հարցնում է ինձ, թե ինչպես ես ուրախացա իսկ նա հոգ է տանում իմ երեխաների համար։ Նա ուրախանում է իմ ուրախությամբ:Եվ այս պարզ ձեւով ցույց է տալիս ինձ, որ ես նրա համար ոչ թե բեռ եմ այլ երջանկություն: Եվ իմ երեխաները նրա համար նույնպես երջանկություն են։Եվ ապա իմ սիրտը բաբախում է ուրախությունից 10.Ես այնքան հպարտ եմ քեզ համար: Այնպիսի երջանկություն է լսել,որ ինչ-որ մեկը հպարտանում է ձեզանով անկախ նրանից,թե ինչու:Ես մեծացել եմ հավատալով որ կարող եմ հպարտանալ ինքս ինձանով։Եվ ես իրոք,հպարտ եմ ինքս ինձանով:Սրանք էին մորս արտահայտությունները իմ մանկությունից որ ինձ վստահ են դարձրել


source: wikipedia

text: Հաղպատ, հայկական առաքելական վանական խոշոր համալիր Հայաստանի Լոռու մարզի Հաղպատ գյուղում։ Այն եղել է միջնադարյան Հայաստանի հոգեւոր, մշակութային եւ գիտաուսումնական խոշոր կենտրոն։ Սանահինի վանքային համալիրի հետ միասին համարվում է ՅՈՒՆԵՍԿՕ-ի համաշխարհային ժառանգության օբյեկտ։ Անվանում Հաղպատ անվանման հետ կապված են բազմաթիվ լեգենդներ, նրանցից մեկի համաձայն Սանահինի իշխաններից մեկը հրավիրում է իր մոտ ճանաչված մի վարպետի՝ վանք կառուցելու համար։ Վարպետը ներկայանում է իշխանին որդու հետ։ Աշխատանքի ընթացքում վեճ է առաջանում հոր եւ որդու միջեւ։ Ենթավարպետներից մեկը բռնում է որդու կողմը։ Այսպես, կռվելով հոր հետ, որդին թողնում է աշխատանքը, վեր է կենում եւ հեռանում։ Ճանապարհին, մի ուրիշ իշխան վարձում է նրանց՝ իր վանքը կառուցելու պատվերով։ Երբ որդու բարձրացրած պատերը հասնում են այնքան, որ տեսանելի են դառնում Սանահինից, աշխատավորները հաղորդում են դրա մասին ծեր վարպետին։ Ոչ աշխատանքային օրը նա որոշում է այցելել որդու շինարարությունը, մոտենում է կիսասարք վանքի պատին եւ երկար զննում այն։ Բոլորը լուռ սպասում էին ծեր վարպետի գնահատականին։ Վերջապես, նա հրեց շարվածքի քարը եւ ասաց. «Հախ պատ»։ Այստեղ հայր եւ որդի գրկախառնվեցին եւ հաշտվեցին։ Իսկ վանքին մնաց «Հաղպատ» անվանումը։ Պատմություն Վանքի առաջին՝ Սուրբ Նշան եկեղեցին եւ միաբանությունը 976 թվականին հիմնադրել են Աշոտ Գ Բագրատունի թագավորը եւ նրա կին Խոսրովանույշը՝ իրենց որդիներ Կյուրիկեի (Գուրգենի) եւ Սմբատի արեւշատության համար։ Հիմնադիր վանահայրն է եղել Սիմեոնը, որը Տիրանուն երեցի հետ ղեկավարել է եկեղեցու շինարարությունը (ավարտը՝ 991 թվականին) եւ հիմնել վանքի հոգեւոր դպրոցը։ Սանահինի վանքից եւ այլ վայրերից հրավիրվել են գիտնական եւ ուսուցիչ վանականներ, եւ շուտով Կյուրիկյան թագավորության այս երկու վանքերում միաբանների ընդհանուր թիվը հասել է 500-ի։ 11-րդ դարի 1-ին քառորդում Սուրբ Նշան եկեղեցու հյուսիսային պատին կից կառուցվել են երկու մատուռ-տապանատներ (1005-1020), Սուրբ Գրիգոր եկեղեցին (1005) եւ վանքի նախնական պարիսպը։ 11-րդ դարում կառուցվել է նաեւ գրատունը, որի փայտե ծածկը հետագայում վերաշինվել է քարով։ 1064 թվականին Տաշիր-Ձորագետի թագավոր Կյուրիկե Ա Բագրատունին, ճանաչելով սելջուկ թուրքերի գերիշխանությունը, կարողացել է կիսանկախ վիճակում պահպանել թագավորությունը եւ նրա հոգեւոր կենտրոնները։ Նույն ժամանակ նա եպիսկոպոսական աթոռը Սանահինից տեղափոխել է Հաղպատ, որտեղ 1081 թվականին օժանդակել է Անի-Շիրակի եպիսկոպոս Բարսեղին՝ օծվելու կաթողիկոսական տեղապահ (1105-1113 թվականներին՝ Ամենայն հայոց կաթողիկոս Բարսեղ Ա Անեցի)։ Հաղպատում Կյուրիկյան թագավորության եկեղեցական թեմի առաջնորդ է կարգվել Սարգիս եպիսկոպոսը։ 1105 թվականին Ղըզըլ ամիրան հարձակվել, ավերել եւ կողոպտել է մի շարք բնակավայրեր եւ վանքեր, այդ թվում՝ Սանահինի եւ Հաղպատի միաբանությունները։ 12-րդ դար 1177-1178 թվականներին Վրաց թագավոր Գեորգի III-ի դեմ Իվան Օրբելու գլխավորած ապստամբության պարտությունից հետո Լոռին կարճ ժամանակով հանձնվել է սպասալարի պաշտոնով ղփչաղ Խուբասարին, այնուհետեւ՝ Մահկանաբերդի Արծրունիներին։ Վերջիններիս իշխանության հիմնադիր Վահրամ Արծրունին, որն ազգակցական կապ է ունեցել Զաքարյան իշխանների հետ եւ 1181 թվականից վրաց արքունիքի ամիրսպասալարն էր, հիշատակվում է որպես Մահկանաբերդի եւ Հաղպատի տեր։ Նրա որդիներից ամիր Քուրդ Արծրունին Քարթլիի եւ Թիֆլիսի ամիրապետն էր, Բարսեղ եպիսկոպոս Արծրունին՝ Հաղպատի վանքի առաջնորդը, որը Թամար թագուհու հրամանով նշանակվել էր նաեւ Քարթլիի արքեպիսկոպոս։ 12-րդ դարի 2-րդ կեսին սկսվել է Հաղպատի միաբանության վերելքի նոր ժամանակաշրջան, որը շարունակվել է նաեւ 13-րդ դարում՝ Զաքարյան իշխանների տիրապետության օրոք։ Վանքում կատարվել են շինարարական մեծածավալ աշխատանքներ, որոնք չեն ընդհատվել նույնիսկ մոնղոլական տիրապետության տարիներին։ Այդ ժամանակահատվածում է հիմնականում ձեւավորվել եւ ամբողջացել վանքի ճարտարապետական համալիրը։ 1185 թվականին Կյուրիկե Գ թագավորի դուստր Մարիամը Սուրբ Նշան եկեղեցու արեւմտյան կողմում կառուցել է Կյուրիկյան թագավորների սրահ-տապանատունը, որը 13-րդ դարի 1-ին քառորդին, վանքի առաջնորդ Հովհաննես Խաչենացու օրոք հիմնովին վերակառուցվել է եւ վերածվել եկեղեցու ընդարձակ գավթի։ Նրա ժամանակ կառուցվել են նաեւ Ուքանանց տոհմի երեք խաչքար-դամբարանները, նորոգվել Սուրբ Նշան եւ Սուրբ Գրիգոր եկեղեցիների ծածկերը, կատարվել վանքի տարածքի ընդարձակման, պարսպապատման եւ բարեկարգման աշխատանքներ։ Համալիրի տարածքից դուրս կառուցվել է Կուսանաց անապատը։ 13-րդ դարի 1-ին քառորդին է վերագրվում նաեւ սեղանատան կառուցումը, որի ճշգրիտ ժամանակը հայտնի չէ։ Մոնղոլական արշավանքների նախօրեին՝ 1233 թվականին, Հովհաննես Մածնաբերդցի վանահոր օրոք, միաբանության պաշտպանության նպատակով վանքից ոչ հեռու, լեռնային դժվարամատչելի հրվանդանի վրա կառուցվել է Կայան բերդ կոչվող ամրոցը, որը, սակայն, անկարող է եղել դիմագրավել թշնամուն եւ 1241 թվականին ավերվել է։ Հաջորդ վանահոր՝ Համազասպի ժամանակ կառուցվել են նոր, ընդարձակ գավիթը, զանգակատունը եւ պարսպի արեւելյան մուտքը։ 13-րդ դարի 2-րդ կեսին, Դոփյան տոհմից սերող Հովհաննես վանահոր օրոք վերակառուցվել է գրատան ծածկը, կից կառուցվել է սրահ, աթաբեկ եւ ամիրսպասալար Սադուն Արծրունու արեւշատության համար կանգնեցվել է «Ամենափրկիչ» նշանավոր խաչքարը։ Վանքի տարածքից դուրս կառուցվել են Սուրբ Սիոն եկեղեցին եւ աղբյուր։ Դարավերջին գրատան սրահի վրա հավելվել է փոքր մատուռ։ 13-18-րդ դարեր 11-13-րդ դարերում վանքի համար եղել են նաեւ կրթության, գիտության եւ մշակույթի մեծ վերելքի ժամանակաշրջան։ Այդտեղ ուսանել, ստեղծագործել եւ դասավանդել են ժամանակի բազմաթիվ նշանավոր հոգեւորական գիտնականներ. ուսուցչապետ Հովհաննես Սարկավագը (Իմաստասեր), նրա աշակերտներ՝ պատմիչներ Երեմիա Անձրեւիկը եւ Սամուել Անեցին, իրավագետ եւ մանկավարժ Դավիթ Ալավկա Որդին, մատենագիր Վարդան Հաղպատեցին, նրա աշակերտ, ուսուցչապետ Դավիթ Քոբայրեցին, մատենագիր Մխիթար Քոբայրեցին, պատմիչ, մատենագիր, աշխարհագրագետ եւ փիլիսոփա Վարդան Արեւելցին։ Հաղպատում գրվել, ընդօրինակվել եւ ծաղկվել են բազմաթիվ ձեռագրեր, որոնք օգտագործվել են նաեւ միջնադարյան Հայաստանի գիտաուսումնական այլ կենտրոններում։ Առավել նշանավոր է «Հաղպատի Ավետարանը» (Մատենադարան, ձեռ. դ 6288), որը մանրանկարչական արվեստի լավագույն նմուշներից է։ Վանքն ունեցել է իր ժամանակագրության ավանդական մատյանը՝ «Քոթուկը», որը չի պահպանվել։ 14-րդ դարի վերջին՝ Զաքարյանների իշխանական տան տրոհումից հետո, Հաղպատն անցել է նրանց շառավիղների՝ տեղական իշխանների տնօրինությանը. նրանք այստեղ եւ այլ վանքերում եղել են նաեւ հոգեւոր առաջնորդներ։ 14-15-րդ դարերում վանքի ձեռագրերը կողոպուտից եւ ոչնչացումից փրկելու նպատակով թաքցվել են մոտակա դժվարամատչելի քարայրերում, իսկ գրատունը վերածվել է մառանի։ Մոռացված ձեռագրերը հայտնաբերվել են 18-րդ դարի վերջին քառորդին, Աբրահամ Թեքերտաղցի առաջնորդի ժամանակ։ Վերջինս այրել է քայքայված ձեռագրերը՝ որպես գործածության համար ոչ պիտանի։ 1555 թվականին թուրք-իրանական պայմանագրով Լոռին անցել է Սեֆյան Իրանին եւ ընդգրկվել Քարթլի-Կախեթի վալիության մեջ, իսկ 1747 թվականին անկախացել է Իրանից եւ 1762 թվականին դարձյալ մտել Վրաստանի կազմի մեջ։ 17-րդ դարում Հաղպատն իր շրջակայքով պատկանել է Բարաթյաններին։ Միաբանությանը հովանավորել են նաեւ Բեհբությանները։ Նույն դարի 2-րդ կեսին վանքում կատարվել են վերանորոգչական մեծ աշխատանքներ։ Ըստ արձանագրության տվյալների՝ 1651, 1655 թվականներին Խոջա Բեհբութը եւ Մահմեդի Ազիզը նորոգել են եկեղեցիները, որոնք վերանորոգվել են 1668 թվականի երկրաշարժից հետո։ 1676-1677 թվականներին նորոգվել են Կուսանաց անապատը, վանքի պարիսպը եւ գրատան սրահի վերջին մատուռը։ 17-18-րդ դարերում լեզգիները բազմիցս հարձակվել եւ ավերել են վանքը, ուստի Հաղպատի առաջնորդարանը 1751-1776 թվականներին եւ հետագայում եւս ստիպված ժամանակավորապես պատսպարվել է Թիֆլիսում։ 1776 թվականին առաջնորդարանը կրկին հաստատվել է Հաղպատում։ Վրաց թագավոր Հերակլ II-ի օժանդակությամբ նորոգվել եւ բարեկարգվել է անխնամ մնացած վանքը։ Սակայն դեռեւս վտանգավոր իրավիճակը 1783 թվականին դարձյալ ստիպել է տեղափոխվել Թիֆլիս։ Հաղպատի առաջնորդարանում 1768 թվականից՝ որպես աբեղա, իսկ 1778 թվականից՝ որպես Սուրբ Նշան եկեղեցու լուսարար ծառայել է Սայաթ-Նովան՝ Տեր-Ստեփանոս անվամբ։ 1786 թվականին Հաղպատի վրա է հարձակվել լեզգի Ումմա (Օմար) խանը, սակայն հանդիպելով գյուղացիների դիմադրությանը՝ նահանջել է, իսկ 1795 թվականին Թիֆլիսում Հաղպատի առաջնորդարանը ենթարկվել է Աղա Մահմուդ խանի ավերածություններին ու կողոպուտին. այլ արժեքների հետ ոչնչացվել է նաեւ վանքի «Քոթուկը»։ 19-րդ դար 19-րդ դարի սկզբին Լոռին Վրաստանի հետ միասին անցել է ռուսական կայսրությանը։ 19-րդ դարի 1-ին քառորդին Հաղպատի առաջնորդներն են եղել Հովհաննես Ակնեցին (1808-1811), Աստվածատուր Արցախեցին (1811-1814) եւ Ներսես Աշտարակեցին (1814 թվականից), որոնք միաժամանակ վարել են նաեւ վիրահայոց առաջնորդությունը։ Այդ տարիներին երկրում տիրող ռազմաքաղաքական անկայուն վիճակը ստիպել է Եփրեմ Ա Ձորագեղցի կաթողիկոսին 1822-1824 թվականներին ապաստանել Հաղպատում։ Բռնի ռուսականացման քաղաքականության դեմ անհանդուրժողականության համար Ներսես Աշտարակեցին գեներալ Իվան Պասկեւիչի թելադրանքով 1828 թվականին աքսորվել է Բեսարաբիա, որտեղ առաջնորդել է տեղի հայ եկեղեցական թեմը, իսկ Թիֆլիսի Ներսիսյան դպրոցի տեսուչ, բանաստեղծ ու մանկավարժ Հարություն Ալամդարյանը 1830-1832 թվականներին աքսորվել է Հաղպատ։ 1836 թվականին, Զաքարիա արքեպիսկոպոս Գուլասարյան-Բեհբուդյանցի առաջնորդության ժամանակ վերացվել է Հաղպատի եպիսկոպոսական աթոռը։ Նախկին վիճակը եւ կարողությունները կորցրած վանքը գոյատեւել է եւս մի քանի տասնամյակ։ Հաղպատի վանքի վերջին վանահայրն է եղել Սերովբե եպիսկոպոս Արարատյանը. նա հիշատակվում է նաեւ 1873 թվականին Դեբեդ գետի վրա քարե կամրջի կառուցման առնչությամբ։ 20-րդ դար Խորհրդային իշխանության տարիներին վանքը պահպանվել է որպես պատմամշակութային հուշարձան։ Պարբերաբար կատարվել են ամրակայման, վերականգնման եւ տարածքի բարեկարգման աշխատանքներ (ճարտարապետներ՝ 1927 թվականին՝ Ալեքսանդր Թամանյան, 1929 թվականին՝ Ն. Տոկարսկի, 1930 թվականին՝ Ա. Ավետիսյան, 1950 թվականին՝ Ա. Բալասանյան, 1954-1955 թվականներին՝ Հ. Հակոբյան, 1965-1966 թվականներին՝ Վ. Խաչատրյան, 1973-1975 թվականներին՝ Հ. Գասպարյան)։ 1989 թվականին, Խորհրդային Հայաստանի կառավարության որոշմամբ, վանքը վերադարձվել է Մայր Աթոռ Սուրբ Էջմիածնի տնօրինությանը։ Հայկական պատմաճարտարապետական հուշարձաններից Հաղպատի վանքն առաջինն է, որ ընդգրկվել է (1996) ՅՈՒՆԵՍԿՕ-ի Համաշխարհային ժառանգության ցանկում։ Ճարտարապետություն Համալիրի՝ տարբեր ժամանակներում կառուցված եւ տարաբնույթ շինություններն ի վերջո կազմել են ամբողջական, ներդաշնակ, ասիմետրիկ, բայց հավասարակշիռ մի հորինվածք, որի բաղկացուցիչ յուրաքանչյուր տարրը եւ մանրամասները համահունչ են միմյանց եւ շրջակա բնությանը։ Վանքի ընդհանուր համայնապատկերում առանցքային եւ գերիշխող դիրք է գրավում Սուրբ Նշան եկեղեցին (976-991), որին կից աստիճանաբար ձեւավորվել է համալիրի կորիզը կազմող հուշարձանախումբը։ Եկեղեցին պատկանում է գմբեթավոր դահլիճի տիպի խաչագմբեթ ենթատիպին՝ արտաքուստ՝ ուղղանկյուն, ներքուստ խաչաձեւ հատակագծով եւ անկյուններում տեղադրված երկհարկ ավանդատներով։ Մուտքեր ունի հյուսիսային եւ արեւմտյան կողմերից։ Ընդարձակ եւ միասնական ներքին տարածքը պսակվում է լայնանիստ եւ բարձրադիր գլանաձեւ գմբեթով։ Արեւելյան, հարավային եւ հյուսիսային ճակատները ջլատված են եռանկյունաձեւ հատվածքով երկուական ուղղաձիգ խորշերով, որոնք, կառույցին թեթեւություն եւ տարածական կոշտություն հաղորդելուց բացի, զուսպ մշակված քիվերի եւ պսակների հետ կազմում են նրա հարդարանքի էական տարրը։ Արեւելյան ճակատի վերին մասում խորաքանդակ պատկերված են Սմբատ եւ Գուրգեն (Կյուրիկե) թագավորները՝ կանգնած դեմ հանդիման, ձեռքերում՝ եկեղեցու մանրակերտը։ Եկեղեցու Ավագ խորանը եւ պատերի առանձին հատվածներ պատված են եղել որմնանկարներով, որոնցից միայն հետքեր են պահպանվել։ Ավագ խորանի պատին պատկերված է եղել գահին նստած Քրիստոսը, իսկ դրանից ցած՝ «Ավետման», «Ծննդյան» եւ «Մկրտության» տեսարաններ (10-րդ դար)։ Հարավային պատին ամբողջ հասակով նկարված են եղել Սադուն Արծրունու եւ նրա որդու՝ Խութլու Բուղայի պատկերները (13-րդ դար)։ 19-րդ դարի մատենագիր, Սանահինի վանքի վանահայր Հովհան Ղրիմեցին, հենվելով մի հին ավանդության վրա, Սուրբ Նշան եկեղեցու կառուցումը վերագրել է Անիի նշանավոր ճարտարապետ Տրդատին,ինչը հավանական են համարում նաեւ որոշ հետազոտողներ։ Սուրբ Նշան եկեղեցի Հայ միջնադարյան ճարտարապետության բացառիկ արժեքավոր նմուշներից է Սուրբ Նշան եկեղեցու գավիթը (1210-1225), որը կառուցված է եկեղեցու արեւմտյան կողմում, նրան կից, իշխանուհի Մարիամի հիմնադրած սրահ-տապանատան (1185) տեղում։ Վերակառուցումից հետո վերջինից պահպանվել են արեւելյան եւ արեւմտյան ծայրային հատվածները, որոնք վարպետորեն ընդգրկվել եւ մաս են կազմել նոր կառույցի։ Ուղղանկյուն հատակագծով ընդարձակ դահլիճը ծածկված է երկու զույգ, միմյանց հետ խաչվող կամարներով, որոնք արեւելյան կողմում հենվում են եկեղեցու արեւմտյան պատին կից որմնասյուներին, իսկ արեւմտյան կողմում՝ առանձին կանգնած սյուներին։ Չորս կամարներով ստեղծված կենտրոնական քառակուսին իր հերթին ծածկված է դրանց վրա հենված խաչվող կամարների մի նոր, առավել փոքր համակարգով՝ ստեղծելով բարդ, սակայն տեկտոնիկ, տրամաբանված ու գեղարվեստորեն հարուստ ու բազմապլան տարածական կոնստրուկտիվ հորինվածք, որն ավարտվում է երդիկով եւ սլացիկ ռոտոնդայով։ Գավթի արտաքին պարզ ու զուսպ հարդարանքի ֆոնի վրա առավել շեշտված երեւում է հարուստ զարդաքանդակներով մշակված արեւմտյան շքամուտքը։ Համալիրի երկրորդ գավիթը (1255), որը կառուցող վանահոր անունով կոչվում է նաեւ «Համազասպի ժամատուն», գտնվում է Սուրբ Նշան եկեղեցու հյուսիսային կողմում, մոտ 8 մ հեռավորությամբ։ Կառույցը պատկանում է քառակուսի հատակագծով կենտրոնակազմ չորս սյուների վրա հենված կամարածածկ եւ երդիկավոր գավիթների տարածված տիպին եւ ամենամեծն է դրանց շարքում (մոտ 330 մ2)։ Արեւելյան կողմում առանցքային տեղադրությամբ այն հաղորդակից է անհամեմատ փոքր չափերով միանավ թաղածածկ եկեղեցուն, որն ունի ընդամենը 20 մ2 մակերես։ Վերջինիս եւ գավթի այս անսովոր եւ անհամաչափ համադրության պատճառով հաճախ անտեսվել է եկեղեցու գործառնական դերը, եւ գավիթը համարվել է ինքնուրույն, առանձին շինություն՝ ժողովարան։ Փոքր չափեր ունի նաեւ Սուրբ Գրիգոր եկեղեցին (1125), որը ներքուստ խաչաձեւ, արտաքուստ ուղղանկյուն հատակագծով, անկյուններում՝ ավանդատներով (արեւմտյան կողմում՝ կրկնահարկ), թաղածածկ եւ երկլանջ տանիքով կառույց է՝ տեղադրված Սուրբ Նշան եկեղեցու գավթին կից, հարավային կողմում։ Սուրբ Աստվածածին եկեղեցի Համալիրի երրորդ փոքր՝ Սուրբ Աստվածածին եկեղեցին (13-րդ դար), գտնվում է Սուրբ Նշան եկեղեցու գավթի հյուսիսային կողմում, նախկին սրահ-դամբարանի պահպանված մասից 2 մ հեռավորությամբ։ Ներքուստ խաչաձեւ, սակայն առանց ավանդատների, կենտրոնակազմ գմբեթավոր կառույց է, որի հյուսիսային եւ հարավային խաչաթեւերի խորությունն այնքան փոքր է, որ հատակագծում դրանք ընդգրկվել են եկեղեցու պարզ ուղղանկյան եզրագծի մեջ։ Արեւմտյան ճակատի առանցքով տեղադրված շքամուտքը հարդարված է քանդակազարդ շրջանակով։ Եկեղեցին կոչվում է նաեւ Խաթունաշեն, կառուցողի՝ Դեսումյանց Հասան իշխանի դուստր Խաթունի անվամբ։ Գրատուն Վանքի գրատունը (11-րդ դար, վերակառուցվել է 1258-1262 թվականներին) քառակուսի պարզ հատակագծով սրահ է, սկզբնապես ծածկված է եղել փայտե սյունահեծանային կոնստրուկցիայով։ Վերակառուցման ժամանակ այն փոխարինվել է քարաշեն խաչվող կամարների համակարգով, որը հենվում է պատերին կից հավելված որմնասյուների վրա։ Ծածկի կենտրոնական քառակուսին պսակվում է ութանիստ վրանաձեւ երդիկավոր գմբեթով։ Սրահի որմնակամարներով ջլատված պատերն ունեն նաեւ որմնախորշեր, որոնք կատարել են գրապահարանի դեր։ Միակ մուտքը արեւմտյան կողմից է եւ բացվում է Սուրբ Նշան եկեղեցու եւ «Համազասպի ժամատան» միջանկյալ տարածքում՝ գրատան վերաշինության հետ միաժամանակ կառուցված սրահի մեջ։ Համազասպի ժամատուն Փոքր գավթին հյուսիսից կից Համազասպի ժամատունը 1257 թվականին կառուցել է Համազասպ Անեցի վանահայրը։ Չորս հզոր սյուներով, երդիկավոր, կենտրոնակազմ դահլիճ է՝ իր տիպի մեջ ամենամեծը (18, 68 x 18, 20 մ)։ Արեւելքից կից է ավելի վաղ կառուցված մատուռը։ Զանգակատուն Հուշարձանախմբից անջատ՝ գրատան հյուսիսարեւելյան կողմում, մոտ 5 մ հեռավորությամբ կանգնած է 25 մ բարձրություն ունեցող զանգակատունը, որը նմանատիպ առավել վաղ եւ լավագույն օրինակներից է։ Նրա երկհարկ հիմնական զանգվածը ավարտվում է սյունազարդ զանգաշտարակով։ Առաջին հարկի հատակագծի եզրագիծը հավասարաթեւ խաչ է, երկրորդ հարկինը՝ այն ներգծող քառակուսի՝ հատված անկյուններով։ Այս համադրության շնորհիվ արտաքին անկյուններում ստեղծվել են ստալակտիտային տրոմպների համակարգով պսակվող ուղղաձիգ խորշեր, որոնք շքամուտքի ու լուսամուտների կամարազարդ բացվածքների շրջակալների, ճակտոնների քիվերի եւ հովհարաձեւ վեղարով զանգաշտարակի հետ կառույցին հաղորդում են թեթեւություն եւ վերասլաց համաչափություն։ Պատի միջին բարձրության վրա գտնվող շարքերից մեկը, որը չի ընդհատվում բացվածքներով, ողջ պարագծով կառուցված է որպես հակաերկրաշարժային հոծ գոտի, որտեղ քարերը միմյանց ագուցված են ձգման ուժերին դիմակայող ատամնաձեւ ելուստներով։ Հարկերը միմյանց հետ հաղորդվում են ներքին քարե աստիճաններով։ Առաջին հարկում կան երկու, իսկ երկրորդում՝ չորս մատուռ-աղոթարաններ՝ ինչի պատճառով վիմագրերում կառույցն անվանվում է նաեւ եկեղեցի։ Սեղանատուն Հայ միջնադարյան աշխարհիկ կառույցների մեջ բացառիկ տեղ է գրավում սեղանատունը (1220-ական թվականներ), որը կառուցված է վանքի պարսպապատ տարածքի հյուսիսային եզրին։ Արեւելք-արեւմուտք երկայնական առանցքով ուղղանկյուն ընդարձակ սրահ է՝ կողմերի 1։2 հարաբերությամբ։ Կենտրոնական մասում լայնական առանցքով դրված երկու սյուներով սրահը բաժանված է երկու քառակուսի մասերի, որոնցից յուրաքանչյուրը ծածկված է որմնասյուներին եւ կենտրոնական սյուներին հենվող խաչվող կամարների համակարգով եւ ութանկյուն երդիկավոր գմբեթով։ Մուտքը արեւմտյան կողմից է, իսկ արեւելյան պատը ներքուստ ձեւավորված է կամարակապ խորշով։ Վանքի աղբյուր Պարսպապատ տարածքից դուրս՝ մոտ 100 մ արեւելք, գտնվում է վանքի աղբյուրը (1258)։ Այն ուղղանկյուն հատակագծով երկարավուն սրահ է, որի երեք պատերը խուլ են, իսկ հարավային երկայնական պատը ձեւավորված է երկթեք տանիքի ճակտոնի տակ առնված կենտրոնակակն մեծ կողմնային երկու փոքր կամարակապ բացվածքներով։ Ներսում՝ հյուսիսային պատի ողջ երկայնքով, տեղադրված են միմյանց հետ հաղորդվող վեց տաշտակներ, որոնց միջով հոսում է ջուրը։ Նույն ուղղությամբ ավելի հեռու՝ բարձունքի վրա գտնվում է Եկեղեցի Կուսանաց Անապատ (Տիրամոր Եկեղեցի)՝ Սուրբ Տիրամայր եկեղեցով (13-րդ դար), որը ներքուստ խաչաձեւ, արտաքուստ ուղղանկյուն փոքր կենտրոնագմբեթ կառույց է։ Սուրբ Գրիգոր եկեղեցի Գավթից հարավ տեղադրված Սուրբ Գրիգոր եկեղեցին (1025) դրսից ուղղանկյուն, ներսից խաչաձեւ հատակագծով, երկթեք կտուրով, թաղակապ շինություն է, որի չորս անկյուններում ավանդատներ են (արեւմտյանները՝ կրկնահարկ)։ Հուշարձաններ Վանական համալիրի տարածքում եւ շրջակայքում պահպանվել են մեմորիալ եւ մոնումենտալ արվեստի բազմաթիվ հուշարձաններ։ Դրանցից առավել նշանավոր է բարձրարվեստ պատկերաքանդակներով հարուստ «Ամենափրկիչ» խաչքարը, որը տեղադրված է Սուրբ Նշան եկեղեցու հյուսիսային մուտքի մոտ՝ սրահի ներսում։ Հիշարժան են նաեւ Ուքանանց իշխանական տոհմի երեք խաչքար-դամբարանները՝ վանքի հյուսիսարեւմտյան պարսպի մոտ։ Հաղպատի վանական համալիրում վավերագրվել եւ վերծանվել է մոտ 260 վիմագիր արձանագրություն, որոնց ժամանակագրությունն ընդգրկում է 10-18-րդ դարերը։ Դրանք պարունակում են արժեքավոր տեղեկություններ պատմական իրադարձությունների, թագավորական եւ իշխանական տների, հոգեւոր եւ մշակութային գործիչների, տնտեսական կյանքի եւ վանքի շինարարական գործունեության մասին։ Համաշխարհային Ժառանգություն 1996 թվականին Հաղպատի վանական համալիրը Հայաստանի հուշարձաններից առաջինն է ընդգրկվել է ՅՈՒՆԵՍԿՕ-ի համաշխարհային ժառանգության ցանկում։ Պատկերասրահ Տես նաեւ Զորավանք եկեղեցի Կուսանաց անապատ եկեղեցի Ծանոթագրություններ Արտաքին հղումներ Հաղպատ Հայոց լեռների գանձերը - Հաղպատ 10-րդ դարի հայկական վանքեր եւ եկեղեցիներ Հաղպատի վանական համալիր 10-րդ դարում հիմնադրված քրիստոնեական վանքեր


source: fineweb

text: Ադրբեջանը կարող է С-300 համակարգ ձեռք բերել Ուկրաինայում կամ ՀԱՀ-ում. քաղաքագետ 17:01 09 Օգոստոսի 2010 Եթե Ռուսաստանը հրաժարվի Ադրբեջանին С-300 զենիթահրթիռային համակարգեր վաճառել, ապա Բաքուն այդ դեպքում կարող է դրանք ձեռք բերել Ուկրաինայում կամ ՀԱՀ-ում, կարծում է «Միտք» վերլուծական կենտրոնի ղեկավար, քաղաքագետ Հրանտ Մելիք-Շահնազարյանը։ Մի շարք ԶԼՄ-ների հաղորդմամբ, Ադրբեջանի պաշտպանության նախարարությունը եւ Ռոսոբորոնէքսպորտն իբր պայմանագիր են կնքել Ադրբեջանին «Ֆավորիտ» С-300 ПМУ-2 երկու համակարգերի մատակարարման վերաբերյալ։ Ավելի ուշ Ռոսոբորոնէքսպորտը հերքել է այդ տեղեկատվությունը։ Փորձագետի խոսքերով, Ադրբեջանին համակարգերի մատակարարման վերաբերյալ տեղեկատվությունը կարող է տեղեկատվության դիտավորյալ արտահոսք լինել, որի նպատակը հնարավոր արձագանքի ստուգումն է։ Միաժամանակ նա ավելացրեց, որ առայժմ հստակ պաշտոնական հերքում չի ստացվել Մոսկվայի կողմից։ Փորձագետը կարծում է, որ պաշտոնական Երեւանը նույնպես առայժմ որեւէ կերպ չի արձագանքել այդ տեղեկատվությանը։ С-300 միջին շառավղի զենիթահրթիռային համակարգերը նախատեսված են արդյունաբերական եւ վարչական օբյեկտների, ռազմաբազաների եւ կառավարման կետերի հակաօդային պաշտպանության համար։ Նշանակետի հեռահարությունը՝ մինչեւ 150 կմ։ -0-


text: «Նաիրիտ» գործարանի աշխատակիցները այսօր հավաքվել էին նախագահի նստավայրի մոտ՝ հույս ունենալով, որ երկրի ղեկավարը կընդունի եւ կլսի նրանց պահանջները՝ աշխատավարձի ամիսներ շարունակ կուտակված պարտքը մարելու վերաբերյալ։ Նաիրիտցիների խմբին, սակայն, հերթական անգամ ընդունեց նամակների բաժնի ղեկավարը, ով խոստացավ բողոքի մասին տեղեկացնել։ Նաիրիտցիները նշում էին, որ տեւական ժամանակ է, ինչ չեն կարողանում նաեւ հանդիպել եւ պարզաբանումներ ստանալ երկրի վարչապետից։ Նաիրիտցիները չեն հավատում վարչապետի նաեւ Էներգետիկայի եւ բնական պաշարների նախարարի վերջին հայտարարություններին, թե աշխատավարձի պարտքը մարվելու է մինչեւ տարեվերջ։ «Եթե այդպես է, ինչո՞ւ գետնի տակից չեն հանվում եւ վաճառքի համար մաքրվում Կապույտ լիճ կոչվող տարածքի խողովակաշարերը», - ասաց գործարանի աշխատակիցներից մեկը: «Առայժմ ոչ մի գործողություն չի կատարվում: Մենակ մի քանի սարքավորումներ կան, որ հանել են, մաքրում են, վերանորոգման աշխատանքներ են կատարվում՝ երեւի վաճառելու, բայց դրանք էլ շատ չնչին գումարներ կկազմեն, էս գլոբալ հարցը չի լուծի», - ասաց «Նաիրիտ»-ի մեկ այլ աշխատակից: Փորձեցինք Էներգետիկայի եւ բնական պաշարների նախարարությունից ճշտել, թե արդյոք գույքի վաճառքի հետ կապված գործընթացներ ընթանում են, սակայն նախարարի մամուլի քարտուղարը նշեց, որ հարցին միայն Երվանդ Զախարյանն է տիրապետում, իսկ նա զբաղված է։ Մինչ այժմ նախարարությունը պարզաբանում չի ներկայացրել նաեւ ԱՊՀ միջպետական բանկից գործարանի գրավադրված բաժնետոմսերը հանելու մասին: Թեեւ լրագրողների հետ մայիսի 13-ի հանդիպման ժամանակ նախարար Զախարյանը նշել էր, թե դրանք մեկ-երկու օրում կհանձնվեն Հայաստանի կառավարությանը։


source: CulturaX

text: Պետբյուջեի մսխումը նոր իշխանությունների կողմից 19:05 - 1/հունիսի/2018 Առաջին փոխվարչապետ Արարատ Միրզոյանը, ըստ մամուլի հրապարակումների՝ պետբյուջեից 20 միլիոնից ավելի դրամ է ծախսել՝ վարչապետի ինքնաթիռով Դուշանբե մեկնելու եւ այնտեղ ԱՊՀ երկրների կառավարության ղեկավարների նիստին մասնակցելու համար: Այսինքն, անձամբ ինքը չի ծախսել, բայց փաստացի այդ գումարը իր ուղեւորության վրա է ծախսվել: 20 միլիոն դրամ այն դեպքում, երբ կարելի էր Դուշանբե մեկնել սովորական մահկանացուի նման՝ ծախսելով ընդամենը մոտ 350 հազար դրամ եւ տնտեսելով մոտ 19 միլիոն 650 հազար դրամ: Իսկ 19 միլիոն 650 հազար դրամով կարելի էր մի շարք հարցեր լուծել, կամ գոնե բյուջեն լրացուցիչ պակասորդ չէր տա, թե չէ օրեր առաջ մեր նոր իշխանությունները 28 միլիոն դոլար ներեցին ճանապարհային երթեւեկության կանոնների խախտման տուգանքների հարցում եւ այդքան գումար չմտավ պետբյուջե, այսօր փոխվարչապետը 20 միլիոն դրամով Դուշանբե է մեկնում, վաղը ուրիշ շատ անհարկի ծախսեր կանեն, վերջում էլ նորից կասեն, թե բյուջեում գումարը քիչ է, աշխատավարձեր բարձրացնել չենք կարող: Բնական է, որ պետբյուջեն նման ձեւով մսխելու դեպքում գումարը քիչ կլինի: Ավելին, նման մոտեցումներով աշխատելու դեպքում արդեն տեսանելի ապագայում գնալով ավելի լուրջ խնդիրների առաջ կկանգնեն մեր նոր իշխանությունները, իսկ արդյունքում ժողովրդի սոցիալական վիճակը չի լավանա, արդարությունը չի հաստատվի, դժգոհություններն էլ նորից գլուխ կբարձրացնեն: Ու չզարմանաք, եթե մի գեղեցիկ օր նույն այն մարդիկ, ովքեր փողոց դուրս եկան նախկին իշխանություններին հեռացնելու, նորից դուրս գան, սակայն այս անգամ ներկա իշխանություններին հեռացնելու համար:


Ադրբեջանցի ցուցարարներին դիմավորեցին հայկական դեսպանատան աշխատակիցներն ու Չեխիայի հայ համայնքի ներկայացուցիչները` Հայաստանի, Արցախի ու Չեխիայի դրոշներով, ողջ փողոցում լսելի ազգային-հայրենասիրական բարձր երաժշտությամբ ու տասնյակ ցուցապաստառներով, որոնց մեջ էին նաեւ «Մարդկային վահանի ետեւում թաքնվելն անբարոյական է», «Մարդկային վահանի ետեւում թաքնվելն անբարոյական է», «Կանգնեցրեք ագրեսոր Ալիեւին», «Լեռնային Ղարաբաղն ազատ պետություն է», Եվրախորհրդարանի պատգամավոր Էլենի Թեոխարուսի հայտնի գնահատականը` «Ադրբեջանը ոչ միայն խախտել է հրադադարը, այլ իր խաղաղ բնակչությանը կիրառում է իբրեւ մարդկային վահան» եւ այլն։


text: Ղարաբաղի զորավարժություններն իրենց մակարդակով աննախադեպ էին ողջ տարածաշրջանում 15:27 18 Նոյեմբերի 2010 Լեռնային Ղարաբաղի հանրապետությունում անցկացված զորավարժություններն աննախադեպ են իրենց մակարդակով ողջ տարածաշրջանում, կարծում է Կովկասի ինստիտուտի փոխտնօրեն, քաղաքագետ Սերգեյ Մինասյանը։ Լեռնային Ղարաբաղի Հանրապետության Պաշտպանության բանակի մարտավարական զորավարժություններն անցկացվել են նոյեմբերի 1-15-ը։ Որոշ տվյալներով՝ դրանք հայկական ժամանակակից ռազմական պատմության խոշորագույն զորավարժություններն էին։ «Եթե այդ զորավարժությունները գնահատենք Լեռնային Ղարաբաղի շուրջ ստեղծված ռազմաքաղաքական իրավիճակի կտրվածքով, ապա դրանք շատ կարեւոր եւ աննախադեպ էին, որովհետեւ հայկական ԶԼՄ-ներում եւ քաղաքագետների մեկնաբանություններում նշվել է, որ այդ վարժանքների գլխավոր առանձնահատկությունը ոչ միայն աննախադեպ ռազմական տեխնիկայի օգտագործումն է, այլ նաեւ այն, որ առաջին անգամ տարածաշրջանում զորավարժությունները տեղի են ունեցել դիվիզիոնային կորպուսային մակարդակով»,- հինգշաբթի լրագրողներին ասաց Մինասյանը։ Ղարաբաղում անցկացված զորավարժությունների մեկ այլ կարեւորագույն հատկանիշն, ըստ Մինասյանի, դրանց շարունակությունն էր գիշերը, ինչը վկայում է արդիականացման, ինչպես նաեւ դաշնակիցներից նոր ռազմական տեխնիկայի ձեռքբերման մասին։ Ըստ նրա՝ նմանատիպ վարժանքները Զինված ուժերի բավականին լուրջ հմտություններ եւ պատրաստվածություն են պահանջում։ «Նույնիսկ Ռուսաստանում նման մակարդակի վարժանքներ հետխորհրդային ողջ ժամանակահատվածում անցկացվել են մեկ կամ երկու անգամ»,- հավելեց Մինասյանը։ -0-


text: Ինչպե՞ս է Երեւանը պատրաստվում իր տոնին - ankakh.com «Մի քանի կարգախոս էր քննարկվում: Վերջիվերջո ընտրեցինք «Սրտումս Երեւան», քանի որ քաղաքի ցանկացած բնակիչ իր սրտում ունի Երեւանը: Սա նաեւ սիրո յուրօրինակ խոստովանություն է», - նշում է քաղաքապետի տեղակալ Տիգրան Վիրաբյանը: «Սրտումս Երեւան»: Խոստովանությունը բառերով հնչում էր, իսկ ինչպե՞ս այն պետք է գրվեր ու մատուցվեր: Տարբերանշանի ստեղծման ու պաստառների մշակման գործին անցան գրաֆիկ-դիզայներները: «Էրեբունի-Երեւան 2801» տարբերանշանով պաստառներն արդեն հանդիպում են քաղաքի տարբեր հատվածներում եւ հուշում առաջիկա համաքաղաքային տոնի մասին: Տարբերանշանը օգտագործվում է նաեւ տարբեր աքսեսուարների թողարկման ժամանակ: «Հետեւի՛ր արեւին, արի՛ Երեւան». տոնը կհիշվի ու կնշանավորվի մանսուրյանական երաժշտությամբ: Մաեստրոյի ստեղծագործությունը, որը գրվել էր հատուկ պատանեկան սիմֆոնիկ նվագախմբի համար, արդեն ձայնագրված է: Այս օրերին նկարահանվում է նաեւ տեսահոլովակը: Ռեժիսորի մտահղացմամբ, ստեղծագործության հնչյունները լսվում են քաղաքի տարբեր անկյուններում: Դրանք պատշգամբ են հրավիրում մշակութային հայտնի գործիչներին, արվեստագետներին, նաեւ պետական ու քաղաքական դեմքերին: Տեսահոլովակում նկարահանվել են նաեւ վարչապետ Նիկոլ Փաշինյանը եւ քաղաքապետ Հայկ Մարությանը: Քաղաքի օրն այս տարի առաջին անգամ հավասարապես կտոնեն բոլոր վարչական շրջաններում: «Կենտրոնից միջոցառումները հանում ենք եւ տեղափոխում վարչական շրջաններ: Սա նշանակում է, որ հավասարապես է տոնը նշվելու»,- ասում է փոխքաղաքապետը: Տոնին քիչ ժամանակ է մնացել, իսկ անելիքները դեռ շատ են: Փոխքաղաքապետը վարչական շրջաններում անձամբ է ծանոթանում նախապատրաստական ընթացքին, խնդիրներին: Հոկտեմբերի 19-ի միջոցառումները կմեկնարկեն ժամը 13:00-ից: Վարչական ամեն մի շրջան կներկայանա իր բնակիչներին համայնքային մարզամշակութային կենտրոնների նախաձեռնություններով: «Էրեբունի-Երեւան 2801» պաշտոնական միջոցառումն ու գալա համերգը կկայանա Ա. Սպենդիարյանի անվան օպերայի եւ բալետի ազգային ակադեմիական թատրոնում: Ելույթ կունենան Հովհաննես Չեքիջյանի ղեկավարած Ազգային ակադեմիական երգչախումբը եւ Հայաստանի պետական սիմֆոնիկ նվագախումբը: «Կներկայացվի մեկ տարվա հաշվետվությունը, կլինի նաեւ պարգեւատրման արարողություն եւ մշակութային մաս»,-նշում է Տիգրան Վիրաբյանը: «Երաժշտացանկում կլինեն Խաչատրյան, Բաբաջանյան, բայց խուսափում ենք ավանդական ռեպերտուարից, կառաջարկենք մի փոքր այլ տարբերակ: Իսկապես կլինի տոն»,-ասում է Հայաստանի պետական սիմֆոնիկ նվագախմբի գեղարվեստական ղեկավար եւ գլխավոր դիրիժոր Սերգեյ Սմբատյանը: «Էրեբունի - Երեւան 2801» հիմնական միջոցառումները կմեկնարկեն հոկտեմբերի 19-ի երեկոյան: Ժամը 19:00-ից մինչ 22:00-ն վարչական շրջաններից կհնչեն ամենատարբեր ոճերի ռիթմեր: Մալաթիայում էստրադային բեմն է: Էլեկտրոնային երաժշտությունը կհնչի Նոր Նորքում: Ազգագրական տրամադրությունը՝ Նորք-Մարաշում: Ռոքի հայ աստղերին լսելու համար պետք է Նուբարաշեն հասնեք, հեղինակ-կատարողներին լսելու համար՝ Շենգավիթ: Ռետրո երաժշտությունն էլ կլինի Քանաքեռ-Զեյթունում: 22.00-ին Երեւանի երկինքը կլուսավորվի վարչական շրջանների միաժամանակյա հրավառությամբ: 2019-ի համեմատ Երեւանի բյուջեի եկամտային մասը շուրջ 24 մլրդ դրամով ... Երեւանի քաղաքապետարանի ֆեյսբուքյան էջում արված գրառումից տեղեկանում ենք, որ Մայրաքաղաքում ծնվող եւ զարգացող բարձրարժեք մշակույթը հասանելի է դառնում այլ ... Երեւանի փոխքաղաքապետ Տիգրան Վիրաբյանը առաջարկել է «Երեւանի կենդանաբանական այգի» ՀՈԱԿ-ի տնօրեն Ռուբեն Խաչատրյանին ազատման դիմում գրել։ Այս մասին Վիրաբյանը գրել է իր ֆեյսբուքյան էջում։ Սոցիալական հավասարության ապահովումը մանկապարտեզներում անհրաժեշտ պահանջ է. հանդիպումներ տնօրինության հետ


text: Երեւանի Ռուսաստանի հրապարակը կդառնա Հայաստանի եւ Ռուսաստանի բարեկամության խորհրդանիշը. Սերժ Սարգսյան 13:04 21 Հոկտեմբերի 2008 Երեւանի Ռուսաստանի հրապարակը կդառնա ոչ միայն երեւանցիների եւ մայրաքաղաքի հյուրերի սիրելի զբոսավայրը, այլեւ Հայաստանի եւ Ռուսաստանի բարեկամությանը հավատարմության եւս մեկ խորհրդանիշ՝ ի բարօրություն երկու երկրների եւ ժողովուրդների, ասաց ՀՀ նախագահ Սերժ Սարգսյանը երեքշաբթի՝ հրապարակի բացման արարողության ժամանակ։ «Այսօր հիանալի եւ նշանակալի օր է՝ Երեւանի անմիջապես սրտում, Ռուսաստանի Դաշնության նախագահի ներկայությամբ, մենք բացում ենք Ռուսաստանի հրապարակը։ Եվ սա կրկին հիշեցնում է մեր ժողովուրդներին կապող խորը արմատների մասին», - ասաց նա։ Արարողությանը մասնակցեցին ՌԴ նախագահ Դմիտրի Մեդվեդեւը, բարձրաստիճան պաշտոնատար անձինք, հասարակ քաղաքացիների մեծ բազմություն։ Հրապարակում ծածանվում են Հայաստանի եւ Ռուսաստանի պետական դրոշները, պաստառներ՝ «Հավերժ միասին», «Հավերժ բարեկամներ» բովանդակությամբ։ Սարգսյանը նշեց, որ Ռուսաստանի մեծ ժողովուրդը բացառիկ ներդրում է ունեցել համաշխարհային քաղաքակրթության գանձարանի մեջ, եւ այս հրապարակում ծածանվող Հայաստանի եւ Ռուսաստանի ազգային դրոշները «ոչ միայն մեր դաշնակցային հարաբերությունների խորհրդանիշն են, այլեւ պատմամշակութային ընդհանրության մարմնացումը»։ «Ռուսաստանի հրապարակը ճարտարապետական տեսանկյունից ներդաշնակորեն կապում է Երեւանի քաղաքապետարանի շենքը Մոսկվայի տան հետ», - ասաց նա։ ՀՀ նախագահը խորհրդանշական համարեց այն, որ «երբեւէ այստեղ շատ մոտ գտնվում էր Երեւանի բերդը, որն արտացոլում է հայ-ռուսական հարաբերությունների ողջ մեծությունը»։ «Սա այն բերդն է, որ վրա ռուսական դրոշն առաջին անգամ ծածանվեց 1827 թ.-ի հոկտեմբերի 1-ին, որտեղ գտնվում էր գեներալ Պասկեւիչի ռուսական կայազորը, որտեղ առաջին անգման հեղինակի ներկայությամբ բեմադրվել է Գրիբոյեդովի «Խելքից պատուհաս» անմահ ստեղծագործությունը։ Այսօր այս հրապարակը դառնում է մեր ժողովուրդների հազարամյա եղբայրության եւ հոգեւոր մտերմության ավանդույթներին հավատարմության եւս մեկ խորհրդանիշը, այնպես, ինչպես Կարմիր հրապարակում գտնվող Վասիլի Բլաժեննիի հայտնի տաճարը, որի մի սրահը կրում է Գրիգոր Լուսավորչի անունը», - ընդգծեց նա։ Սարգսյանը նաեւ նշեց, որ «մեր հարաբերությունների ողջ պատմության ընթացքում, չնայած բոլոր զրկանքներին եւ դժվարություններին, հայ եւ ռուս ժողովուրդների միջեւ բարեկամությունը երբեք չի թուլացել, ավելին՝ ամրացել է եւ ժամանակի հետ ձեռք բերել նոր իմաստ»։-0-


AL0816 Վարձով է տրվում 1 ս 2 դարձրած բնակարան Արամ Խաչատրյան փողոց


Խոշոր հրդեհ Երեւանում. կրակը մոխրակույտի է վերածել երիտասարդ ամուսինների տունը | AraratNews Գլխավոր Լուրեր Խոշոր հրդեհ Երեւանում. կրակը մոխրակույտի է վերածել երիտասարդ ամուսինների տունը Խոշոր հրդեհ Երեւանում. կրակը մոխրակույտի է վերածել երիտասարդ ամուսինների տունը 14 Հուլիսի, 2019 17:51 Ոստիկանության Քանաքեռ-Զեյթունի բաժնի հետաքննչական բաժանմունքում հետաքննություն է սկսվել հուլիսի 3-ին Քանաքեռ-Զեյթուն վարչական շրջանի Յան Ռայնիսի 90 շենքի 1-ին բնակարանում առաջացած խոշոր հրդեհի փաստով։ Ինչպես հայտնույմ է ֆոտոլրագրող Գագիկ Շամշյանը, այդ օրը, ժամը 18։00-ից մինչեւ ժամը 18։30-ն ընկած սահմաններում արտակարգ իրավիճակների նախարարության փրկարար ծառայության 9-11 օպերատիվ կառավարման կենտրոն ահազանգ է ստացվել, որ նշված շենքի նշված բնակարանում հրդեհ է բռնկվել։ Դեպքի վայր են ժամանել հրշեջ-փրկարարական ջոկատը, ովքեր կանխել են նշված բնակարանի հյուրասենյակում առաջացած կրակի տարածումը, ապա մարել այն։ Բարեբախտաբար, տուժածներ չեն եղել, իսկ տանը հրդեհի պահին եղել է միայն 6 տարեկան աղջիկը, ում կրակի ճիրաններից պատուհանի ճաղավանդակներից դուրս են բերել հարեւանները, եւ եթե հարեւաններն օպերատիվ չգործեին, հնարավոր է՝ հրդեհը ողբերգական հետեւանքներ ունենար։ Այսօր՝ հուլիսի 14-ին, ֆոտոլրագրողի հետ զրույցում տանտերերը՝ ամուսիններ, 36-ամյա Սեյրան Հարությունյանն ու 27-ամյա Արփինե Գրիգորյանը, ասում էին. «Չարաբաստիկ հրդեհի օրը Սեյրանը տանը Միլենայի հետ է եղել։ Արփինեն աշխատանքի է եղել, իսկ մյուս՝ 8 տարեկան աղջնակը, եղել է բարեկամի տանը»։ Միլենան քաղցրավենիք է ուզել, եւ հայրը գնացել է Զեյթունի «Երեւան Սիթի»-ից երեխայի համար քաղցրավենիք գնելու։ Ըստ հոր պատմածի՝ այդ ամենը տեւել է 20-25 րոպե, երբ հարեւանները շնչակտուր հասել են խանութ ու Սեյրանին հայտնել, որ տունը վառվում է, ու արդեն ժամանած հրշեջների շնորհիվ նախ կանխվել է կրակի տարածումը դեպի մյուս սենյակներ, ապա մարվել է այն։ «Մենք գոհ ենք հարեւաններից, ովքեր փրկել են երեխայի կյանքը, գոհ ենք նաեւ հրշեջներից, ովքեր ահազանգից հետո րոպեների ընթացքում հասել են դեպքի վայր։ Բայց դե կրակն իր սեւ գործն արել է։ Շնորհիվ հրշեջների՝ մյուս սենյակեր չի տարածվել։ Ուզում ենք մենք մեր երախտագիթյունը հայտնել «ՍՈՍ» մանկական գյուղերի սոցիալական կազմակերպությանն ու «Բարի մամա» կազմակերպությանը, ովքեր հաջորդ օրը ինչով հնարավոր էր՝ օգնության ձեռք մեկնեցին մեզ՝ մասամբ թեթեւացնելով մեր հոգսերը։ Խնդրում ենք Երեւանի քաղաքապետ Հայկ Մարությանին, Քանաքեռ-Զեյթուն վարչական շրջանի ղեկավար Կարեն Հակոբյանին, որպեսզի սատար կանգնեն մեզ։ Մենք ոչ միայն սոցիալապահ ենք անապահով, այլեւ համարվում ենք «Փարոս»-ից օգտվողներ, ունենք առողջական խնդիրներ ու միայնակ մենք չենք կարող մեր հոգսերը հոգալ։ Խնդրում ենք քաղաքապետին, որ գոնե ինչով հնարավոր է՝ օգնեն։ Ամեն մի փոքրիկ օգնություն մեզ հույս կտա, որ, իրոք, օրհասական այս պահին մենք միայնակ չենք։ Բարի մարդիկ մեզ նման ընտանիքներին սատար կկանգնեն»,-ասում էին ամուսինները։ Ֆոտոլրագրողի հարցին, թե ինչն է եղել հրդեհի պատճառը, ամուսիններն ասացին, որ իրենց հայտնել են, որ ըստ նախնական տեղեկությունների՝ պատճառը եղել է էլեկտրական լարերի կարճ միացումը։ Նախորդ հոդվածըԼոռիում քարաթափումից մեքենաներ են վնասվել. կա 2 զոհ (տեսանյութ) Հաջորդ հոդվածըՔարաթափման հետեւանքով մահացածները մայր ու դուստր են. նոր մանրամասներ


text: Վարչապետը հանձնարարել է ներկայացնել ներդրումային ծրագրերի աջակցության սցենարներ - Պանորամա | Հայաստանի նորություններ Քաղաքական 18:58 07/04/2020 Հայաստան Վարչապետ Նիկոլ Փաշինյանի գլխավորությամբ կառավարությունում այսօր տեղի է ունեցել հերթական խորհրդակցությունը, որի շրջանակում քննարկվել են կորոնավիրուսի հետեւանքով առաջացած սոցիալ-տնտեսական խնդիրների լուծումները: Այս մասին տեղեկացնում է ՀՀ վարչապետի աշխատակազմի տեղեկատվության եւ հասարակայնության հետ կապերի վարչությունը: Հաջորդիվ քննարկվել են Հայաստանի պետական հետաքրքրությունների ֆոնդի (ANIF) մշակած՝ տնտեսության տարբեր ճյուղերում ներդրումային ծրագրերին օժանդակելու առաջարկները: Մտքերի փոխանակության ընթացքում արծարծվել են առաջնահերթություն ներկայացնող ոլորտներին, պետություն-մասնավոր գործընկերության (PPP) սկզբունքի ներքո նպատակային ծրագրերի իրականացման մեխանիզմներին, չափանիշներին, հնարավոր ռիսկերի կառավարման գործիքակազմին առնչվող հարցեր, ներկայացվել են մի շարք գաղափարներ:


«168 ժամ». Ադրբեջանցի հանցագործներին հայ գերիների հետ փոխանակելը կնշանակի լեգիտիմացնել Սաֆարովին, Արցախում կպայթի իրավիճակը. Դ. Բաբայան - Լուրեր Հայաստանից - Թերթ.am «168 ժամ». Ադրբեջանցի հանցագործներին հայ գերիների հետ փոխանակելը կնշանակի լեգիտիմացնել Սաֆարովին, Արցախում կպայթի իրավիճակը. Դ. Բաբայան 07:18 • 21.09.19


Քննարկում:Անեսթեզիոլոգիա - Վիքիպեդիա՝ ազատ հանրագիտարան


Հայաստանի նախագահը ցանկացել է, որ Հայկական բարեգործական ընդհանուր միությունը շատ ավելի հայաստանակենտրոն դառնա | Orer News Site 04 դեկտեմբերի, 2016 | 23:33 ԵՐԵՎԱՆ.-Դեկտեմբերի 4-ի երեկոյան «Արմենիա Մարիոթ» հյուրանոցի «Տիգրան Մեծ» սրահում տեղի է ունեցել Հայկական բարեգործական ընդհանուր միության 110-ամյակի առիթով կազմակերպված գալա ընթրիքը, որին ներկա է գտնվել ՀՀ նախագահ Սերժ Սարգսյանը: Նա հանդես է եկել ելույթով եւ շնորհավորական խոսք հղել ՀԲԸՄ անդամներին եւ միջոցառման բոլոր մասնակիցներին: «Գործունեությունը սկսելով նախորդ դարի սկզբին՝ Հայկական բարեգործական ընդհանուր միությունը իր 150 տեղական կազմակերպություններով 110 տարի կատարեց, եւ վստահ եմ՝ շարունակելու է կատարել անփոխարինելի գործունեություն: Եթե ես հիմա սկսեմ թվարկել բոլոր այն ծրագրերը, իրականացված գործունեությունը, ապա գրեթե ոչինչ ասած չեմ լինի: Անփոխարինելի բառը, կարծում եմ, շատ ճիշտ բնութագիրն է այն գործունեության, որ մի խումբ մարդիկ կարողացան իրականացնել ճիշտ ժամանակին, գտնել այն ճիշտ ճանապարհը, որով մեծ նպաստ բերեցին ինչպես հայապահպանությանը, այնպես էլ անկախ Հայաստանի, ընդհանրապես, հայ ժողովրդի լինելիությանը: Ի՞նչն է Բարեգործական ընդհանուր միության եւ մնացած բոլոր կառույցների տարբերությունը. իմ կարծիքով, առաջին հերթին այս մարդիկ՝ լինեն կենտրոնական վարչության ներկայացուցիչներ, թե պարզապես անդամներ՝ բարեգործներ, երբեք որեւէ ակնկալիք չեն ունեցել եւ շարժվել են, առաջ են գնացել բարեգործության շատ պարզ կանոններով` երբեք չեն ակնկալել, որ որեւէ մեկը պետք է իրենց երախտագիտություն հայտնի բարեգործության համար եւ երբեք միտք չեն ունեցել իրենց բարեգործությամբ հագուրդ տալու անձնական ինչ-ինչ նկրտումների: Նրանք երբեք որեւէ խնդիր, որեւէ առիթ չեն փնտրել սահմանափակելու մեզ համար կենսական անհրաժեշտություն ունեցող իրենց գործունեությունը: Երբեք որեւէ խնդիր չեն ունեցել որեւէ իշխանության հետ: Սա չափազանց կարեւոր հանգամանք է»,-իր խոսքում նշել է ՀՀ Նախագահը: Սերժ Սարգսյանն ընդգծել է, որ Հայկական բարեգործական ընդհանուր միությունն անշահախնդիր բարեգործ է եւ հենց այդ մոտեցմամբ է իրականացնում Հայաստանի եւ հայության զարգացման ծրագրերը: Նախագահը մաղթել է ՀԲԸՄ-ին՝ նվիրատուների առատություն եւ առատաձեռնություն, անդամների ստվարություն: Հանրապետության Նախագահը ցանկություն է հայտնել, որ Հայկական բարեգործական ընդհանուր միությունը հավերժ պահանջված լինի եւ մշտապես կարողանա կատարել իր առաքելությունը: Նախագահ Սարգսյանը խոսել է նաեւ Հայկական բարեգործական ընդհանուր միությունից ակնկալիքների մասին, նշելով, որ իր ցանկությունն է, որպեսզի Հայկական բարեգործական ընդհանուր միությունը շատ ավելի հայաստանակենտրոն դառնա, ինչից կշահեն եւ՛ Բարեգործական ընդհանուր միությունը, եւ՛ նրա բոլոր շահառուները: ՀՀ Նախագահը ցանկություն է հայտնել նաեւ, որպեսզի Միությունն իր միջոցների մի հիմնական մասը պահի կայուն ֆինանսական համակարգ ունեցող Հայաստանում` դրանով ավելի շատ շահ ստանալով եւ այդպիսով ավելացնելով բարեգործության ծավալները: «Ցանկանում եմ, որպեսզի բոլորիս ձգտումները լինեն համահունչ: Ցանկանում եմ, որ աշխատանքից ազատ ժամերին մենք վիճենք զարգացման ճանապարհների մասին: Ցանկանում եմ, որպեսզի բոլորս համարենք, որ անկախ նրանից՝ մենք Նախագահ ենք, թե այլ պաշտոնյա, մենք գործարար ենք, թե նվիրատու, բոլորս համարենք, որ դա մեր ծառայությունն է, մեր շնորհակալությունն ու երախտագիտությունն է մեր ժողովրդին, որ մեզ ծնել է»,-ասել է Նախագահ Սերժ Սարգսյանը եւ մաղթել Հայկական բարեգործական ընդհանուր միությանը մեծ շուքով տոնել 200-ամյակը եւ հետագա հոբելյանները: Այս մասին հայտնել է նախագահի մամուլի ծառայությունը։


text: Աթենք (հուն.՝ Αθήνα), Հունաստանի մայրաքաղաքն է։ Գտնվում է Ատտիկա թերակղզու հարավում, Եգեյան ծովի ափի մոտ։ Աթենա, Մեծ Աթենք, Հունաստանի մայրաքաղաքը։ Աթենքի անունը հույները կապում էին աստվածուհի Աթենաս Պալլասի անվան հետ, որին համարում էին քաղաքի հովանավորուհին։ Ատտիկա թերակղզու հարավում՝ երեք կողմից շրջապատված լեռներով, Եգեյան ծովի Սարոնիկոս ծոցին հարող հարթավայրում։ Ժամանակակից Աթենքը կառուցվել է հնի տեղում եւ ընդարձակվելով միաձուլվել ութ կիլոմետր հեռու գտնվող Պիրեյ նավահանգստին։ Աթենքը արվարձաններով Պիրեյայի հետ կազմում է Մեծ Աթենք, որն զբաղեցնում է 433,3 կմ2 տարածություն եւ ունի 1852,7 հազար բնակիչ։ Մեծ Աթենքը Հունաստանի տրանսպորտային եւ արդյունաբերական խոշորագույն կենտրոնն է, տալիս է երկրի արդյունաբերական արտանդրանքի 2/3 –ը։ Մեծ Աթենքում են կենտրոնացված նրա տեքստիլ արդյունաբերության ձեռնարկությունների 60 %, կարի արտադրության 57 %, կաշվի՝ 51 %, քիմիական արդյունաբերության 47 %, մետաղաձուլության 64 %, մեքենաշինության 50 %։ Զարգացած են սննդի արդյունաբերությունը, գորգագործությունը եւ հուշանվերների արտադրությունը։ Աթենքի Հելենիկոն օդանավակայանը միջազգային հանգույց է։ Աթենքում են գտնվում Ազգային գիտությունների ակադեմիան, համալսարանը, պոլիտեխնիկական ինստիտուտը, քաղաքական գիտությունների բարձրագույն դպրոցը, ճարտարապետության գիտահետազոտական ինստիտուտը, օպերային թատրոնը, կոնսերվատորիան, հնագիտական ինստիտուտներ, Ազգային գրադարանը, Ազգային հնագիտական թանգարանը, Ակրոպոլիս թանգարանը, Ագորայի թանգարանը, Բյուզանդական թանգարանը, Ազգային պատկերասրահը եւ Բենակի թանգարանը։ Աթենքի հիմնադրման տարեթիվը ճշտված չէ։ Ըստ հնագիտական պեղումների արդյունքների՝ առաջին բնակավայրերն այնտեղ երեւան են եկել մ.թ.ա. 11-7-րդ հազարամյակների միջակայքում։ Ըստ ավանդության՝ Աթենքն ունի առնվազն 3.400 տարվա պատմություն։ Դասական Աթենքը հզոր քաղաք-պետություն էր՝ սերտորեն կապված Պիրեյա նավահանգստի հետ։ Լինելով արվեստների, կրթության, իմաստասիրության կենտրոն, Պլատոնի ակադեմիայի, Արիստոտելի լիցեյի հիմնադրման ու գործունեության վայր՝ շատերի կողմից համարվում է արեւմտյան քաղաքակրթության ու ժողովրդավարության օրրան (հաշվի է առնվում նրա մշակութային ու քաղաքական մեծ ազդեցությունը մայրցամաքային Եվրոպայի եւ հատկապես ռոմանական հատվածի վրա)։ Նորագույն ժամանակներում Աթենքը դարձել է մի ընդարձակ մետրոպոլիս, Հունաստանի տնտեսական, ֆինանսական, քաղաքական, մշակութային կենտրոնը եւ խոշորագույններից մեկը Հարավարեւելյան Եվրոպայում։ Նրա Պիրեյա նավահանգիստը ուղեւորափոխադրումների ծավալով առաջին տեղն է գրավում Եվրոպայում եւ երկրորդ տեղը՝ ամբողջ աշխարհում։ Միայն բուն Աթենք քաղաքը, որ մեծապես ընդարձակված ամբողջ քաղաքային համայնքի մի փոքր մասն է կազմում այսօր, ունի 664.046 բնակիչ (2011 թվականի տվյալներով)՝ ըստ պաշտոնական տվյալների զբաղեցնելով 38.96 քառակուսի կիլոմետր տարածք, իսկ Մեծ Աթենքում ու Մեծ Պիրեյայում միասին ապրում է 3.090.508 մարդ՝ ավելի քան 412 քառակուսի կիլոմետր տարածքի վրա (ըստ Եվրոստատի տվյալների)։ Աթենքը հին աշխարհի տնտեսական, քաղաքական եւ մշակութային խոշոր կենտրոնն էր։ Մ.թ.ա 146-ից Աթենքը գտնվում էր Հռոմի իշխանության ներքո։ 4-րդ դարից մինչեւ 1204 թվականը մտնում էր Բյուզանդական կայսրության մեջ։ 1204-1458 թթ-ին Աթենական դքսության մայրաքաղաքն էր։ 1458-ին գրավեցին թուրքերը։ Հույն ժողովրդի 1821-29-ի ազգային-ազատագրական շարժման ժամանակ Աթենքը դարձավ Հունաստանի վարչական, մշակութային եւ քաղաքական կենտրոնը, 1834-ից մայրաքաղաքը։ 1941-ի ապրիլի 17-ին Աթենքը օկուպացրին գերմանա-ֆաշիստական զավթիչները։ Ազատագրվեց 1944-ի հոկտեմբերի 13-ին՝ հունական ազգային ազատագրության ճակատի (ԷԼԱՍ) զորքերի կողմից։ Պատմություն Աթենքը հունական մշակույթի ամենահզոր եւ ամենամեծ քաղաքն էր։ Ոսկեդարում (մոտ մ.թ.ա. 500 թվական - մ.թ.ա. 300 թվական) Հունաստանը դարձավ աշխարհի կարեւորագույն մշակութային կենտրոններից մեկը։ Ոսկեդարից հետո Աթենքը դեռ չէր կորցրել իր արժեքը, մինչեւ Հռոմեական կայսրության ծաղկումը։ 529 թվականին Բյուզանդացի կայսր Հուստինիանոսի կողմից մի շարք փիլիսոփայական դպրոցներ փակվեցին։ Դրանից երկու հարյուր տարի առաջ Բյուզանդիայում քրիստոնեությունը հռչակվել էր պետական կրոն։ Եվ այդպես Աթենքը կորցնում է իր փառքը եւ դառնում գավառական քաղաք։ 13-րդ եւ 15-րդ դարերի միջեւ քաղաքի վրա էին հարձակվում բյուզանդացի, ֆրանսիացի եւ իտալացի ասպետները Լատինական կայսրությունից։ 1458 թվականին թուրքերը գրավում են Աթենքը եւ դարձնում են Օսմանյան կայսրության մի մասը։ 17-19-րդ դարերի ընթացքում կայսրության անկումից հետո Աթենքում մի շարք բնակավայրեր(այդ թվում նաեւ հին պատմական շենքեր) ավերված էին, իսկ քաղաքը վերահսկում էին մի քանի խմբեր։ Թուրքիայի եւ Վենետիկի հանրապետության միջեւ անդադար պատերազմները բացասաբար էին ազդում Աթենքի վրա։ Այսպիսով, բոլոր հարձակումների արդյունքում, վենետիկյան քարտուղար Ֆրանչեսկո Մորոսինին 1687 թվականի սեպտեմբերի 22-ին քանդում է Պարթենոնը։ 1833 թվականին Աթենքը դառնում է նորաստեղծ Հունաստանի մայրաքաղաքը(այդ ժամանակ քաղաքի բնակչության թիվը հասնում էր հինգ հազարի)։ 1834 թվականին գահին է նստում հունացի թագավոր Օտտոն Բավարացին, նա նպատակներ ուներ վերակառուցել երկիրը եւ վերադարձնել երկրի հին փառքը։ Աթենք հրավիրված Լեո Ֆոն Կլենցը եւ Թեոֆիլ Ֆոն Հանսենը սկսեցին կառուցողական աշխատանքները։ Կառուցել են մի քանի գլխավոր փողոցներ, ինչպես նաեւ Սինտագմա հրապարակը, Աթենքի գլխավոր համալսարանը, Ազգային պարկը, ցուցահանդես-սրահ Զապեիոնը։ 1896 թվականին վերակառուցված Պանատինաիկոս մարզադաշտում՝ կառուցված ամուր մարմարից, տեղի են ունեցել առաջին ժամանակակից Օլիմպիական խաղերը։ 20-րդ դարի սկզբին ակտիվ գործունեություն ծավալեցին հնագիտական եւ վերականգնողական աշխատանքները։ Երկիրը արդեն սկսում էր իր զարգացման փուլը։ 1920 թվականին քաղաքի բնակչությունը աճել էր մինչեւ 2,000,000 մարդ։ Ըստ հունա-թուրքական համաձայնագրի՝ Աթենք վերադարձան շատ հույներ։ 1920 թվականի Սեւրի պայմանագրի, 1923 թվականի Լոզանի համաձայնագրի եւ 1912-1913 թվականներին Բալկանյան պատերազմների արդյունքում Հունաստանը երկու անգամ մեծացրեց իր տարածքը եւ բնակչությունը։ Զարգանալով Աթենքը իր արժանապատիվ տեղը զբաղեցրեց եվրոպական մայրաքաղաքների շարքում։ Երկրորդ համաշխարհային պատերազմի ժամանակ գերմանական զորքերը գրավել էին Աթենքը։ Բայց պատերազմից հետո Աթենքում, ինչպես նաեւ Հունաստանում ընդհանրապես, սկսվեց արագ զարգացման շրջան մինչեւ 1980 ական թվականները, երբ առաջին անգամ ի հայտ եկան նոր խնդիրներ՝ գերբնակեցվածության եւ տրանսպորտի։ 1981 թվականին Հունաստանի՝ Եվրամիություն մտնելը բերեց ոչ միայն հսկայական ներդրումներ, այլեւ մի շարք ուրբոէկոլոգիական խնդիրներ։ Ողջ 1990-ական թվականները քաղաքային իշխանությունները հաջողությամբ իրականացնում էին մի շարք ժամանակակից միջոցառումներ՝ պայքարելով կեղտոտ օդից առաջացած մառախուղի(սմոգ) դեմ։ Արդյունքում, երկրում անգամ 40 °C ժամանակ չի հայտնվել սմոգ-ը։ Տրանսպորտի վիճակը ավելի բարելավվեց շնորհիվ նոր ճանապարհների կառուցմանը, իսկ 2004 թվականի Օլիմպիական խաղերի նախօրեին կառուցվեց ստորգետնյա գիծ։ 2004 թվականին այստեղ տեղի ունեցան 28-րդ ամառային Օլիմպիական խաղերը։ 2008 թվականի դեկտեմբերին Աթենքում սկսվեցին անկարգություններ, որը տարածվեց ամբողջ Հունաստանում, հետագայում նաեւ Եվրոպայում։ Բոլոր անկարգությունների, բողոքների, դժգոհությունների արդյունքում դեկտեմբերի 6 ին ոստիկանության կողմից սպանվեց 16 ամյա մի պատանի։ 2010 թվականին Աթենքը մեկը դարձավ զանգվածային քաղաքացիական անհնազանդության կենտրոններից, որտեղ համազգային հարվածներ էին հասցվում կառավարության համաճգնաժամային միջոցառումներին։ Նոր Աթենք՝ լցված հնագույն հուշարձաններով, աշխարհահռչակ «գիշերային կյանք» ով եւ բարձրագույն մակարդակի առեւտրային կենտրոններով։ Ժամանակակից քաղաքի տեղում առաջին բնակավայրերը երեւան են եկել մ. թ. ա. 16-13-րդ դարերում։ Քաղաքի հունարեն անվանումն է Աթենա։ Հին հույները քաղաքի անվանումը կապում էին աստվածուհի Աթենաս Պալլասի անվան հետ, որին համարում էին քաղաքի հովանավորուհին։ Ոմանք, սակայն, ենթադրում են, որ անվանումն ունի նախահունական ծագում, հիմքում ընկած է պելասգերեն (պելասգ ցեղն ապրել է Բալկանյան թերակղզու հարավում մ. թ. ա. 4-3-րդ հազարամյակում) «բլուր, բարձրավայր» նշանակող արմատը։ Ճարտարապետություն, հուշարձաններ Անտիկ բարձրարվեստ հուշարձանների համադրումը բյուզանդական միջնադարյան հուշարձանների եւ կառուցապատված շրջանների հետ Աթենքի ճարտարապետական տեսքին հաղորդել է անկրկնելի ինքնատիպություն։ Աթենքի տարերային հատակագծով կառուցապատումը սկսվել է մ.թ.ա VII դարի վերջին։ Քաղաքի պատմական կորիզը՝ Ակրոպոլիսի ժայռը, դարձավ պաշտամունքային կենտրոն, Ագորան (Ակրոպոլիսից հյուսիս-արեւմուտք), Արեոպագոս եւ Պնիսկ բլուրները՝ հասարակական եւ քաղաքական կենտրոններ։ Ակրոպոլիսում եւ նրա հարակից մասերում են անտիկ արվեստի հուշարձանների մեծ մասը։ Պերիկլեսի օրոք ստեղծվեցին Ակրոպոլիսի հիմնական կառույցները, որոնք պարսիկների կողմից ավերված միջնաբերդը դարձրին աշխարհի գեղեցկագույն ճարտարապետական անսամբլներից մեկը։ Այն լուծված էր ազատ հատակագծման սկզբունքով, որը, զուգորդելով համամասնության եւ անհամամասնության տարրերը, դիտողի առջեւ հաջորդաբար պարզում էր ճարտարապետական մի շարք համայնապատկերներ։ Պերլկլեսի օրոք Ակրոպոլիսի կառուցապատման ընդհանուր ղեկավարությունը իրականացրեց Ֆրիդիասը։ Ակրոպոլիսի կարեւորագույն հուշարձաններն էին՝ շքամուտք ծառայող Պրոպիլեյները (մ.թ.ա 437-432, ճարտ. Մնեսիկլես), Նիկե Ապտերոսի տաճարը( ավարտվել է մ.թ.ա մոտ 420, ճարտ. Կալլիկոստես), Ակրոպոլիսի գլխավոր կառույց Պարթենոնը(մ.թ.ա 447-438, ճարտ. Իկտինոս եւ Կալլիկրատես, քանդակագործական հարդարանքը ստեղծել են Ֆիդիսափ խմբի վարպետները մ.թ.ա 421-406)։ Քաղաքի տարածքում գտնվում են տարբեր վիճակում պահպանված մեծ թվով հին հունական եւ հռոմեական ժամանակաշրջանի կառույցներ՝ Օլիմպիական Զեւսի տաճար (սկսվել է մ.թ.ա 175-164, ճարտ. Կոսսուտիոս, ավարտվել է մ.թ.ա 129-132), Հեփեստոսի տաճարը( մ.թ.ա 5-րդ դարի 2-րդ կեսին), Լիսիկատեսի խորեգիական հուշարձանը, Լիսիկատեսի խորեգիական հուշարձանը (մ.թ.ա մոտ 335 թվական), «Հողմերի աշտարակը» (մ.թ.ա առաջին դարի կեսերին) եւ այլն։ Միջին դարերից պահպանվել են գլխավորապես բյուզանդական ժամանակաշրջանի եկեղեցական ճարտարապետության հուշարձաններ՝ Այուս- Էլեֆթերիուս (11-րդ դար), Այի- Ապուտոսի (Ագորայում 11-րդ դար) եկեղեցիները։ 19-րդ դարի գլխավոր հրապարակաների ու փողոցների կանոնավոր հատակագիծը գծվել է ճարտարապետ Ս. Կլեանթիսի եւ գերմանացի ճարտարապետ Է. Շաուբերտի 1832-ին առաջարկած նախագծի հիման վրա։ Քաղաքի այս նոր կենտրոնում կառուցվել են հասարակական շենքեր՝ Հին թագավորական պալատը (այժմ՝ պառլամենտ, 1834-1838, ճարտարապետ Ֆ.Գերտներ, Լ. Կլենցեր մասնակցությամբ), Ազգային գրադարանը (1832), Համալսարանը (1837), Գիտությունների ակադեմիան (1859-1885)։ Մինչեւ 20-րդ դարի սկիզբը բնակելի շենքերը 1-3 հարկանի էին։ Ժամանակակից քաղաքը կառուցվում է խիստ երկրաչափական հատակագծով՝ կենտրոնական փողոցներից տարածվելով բոլոր ուղղություններով։ 20-րդ դարի խոշոր շենքերից են՝ Հիլտոն օթելը, ԱՄՆ-ի դեսպանատան շենքը։ Ժողովրդավարությունը Աթենքում Հունաստանի ամենահին եւ կայուն ժողովրդավարությունը զարգացել է Աթենքում։ Այն պահում էր բոլոր քաղաքացիների իրավունքները՝ հայտարարելով տղամարդկանց, կանանց, երեխաներին, ստրուկներին եւ օտարազգիներին զբաղվել քաղաքականությամբ։ Մ.թ.ա 6-րդ դարում Աթենքի պետական գործիչ Սոլոնը թուլացնում է արիստոկրատների ուժը էկլեսիաների (կարող էր այնպես անել, որ չափից դուրս հարուստ պետական գործիչները արտաքսվեին երկրից)՝ քաղաքացիական խորհուրդների, հաշվին։ Դատավոր Կլեիսթենեսի (մ.թ.ա 570-507) շնորհիվ է Աթենակազմ սահմանադրությունը մոտենում իր վերջնական տեսքին։ Նա Աթենքը բաժանում է 140 քվեարկող դեմոսների, որոնք խմբված էին 10 ցեղերի մեջ։ Սրանցից ամեն մեկը ամեն տարի խորհրդին տալիս էր 50 մասնակից։ Եվ այս խումբը օգնում էր այդ խորհրդի առաջնորդների 50 հոգանոց խմբին կատարել կառավարության ամենօրյա գործերը։ Աթենացիների պարտությունը Պելոպոնեսյան պատերազմում՝ դադարեցրեց ժողովրդավարությունը։ Հայկական համայնքը Աթենքում Աթենքի հայկական համայնքը հնագույններից է Հունաստանում։ Հայերի թիվն այստեղ սկսեց ավելանալ 1895-96- ի հայկական կոտորածներից հետո եւ հատկապես՝ 1914-18 ու 1922 թ.-ին։ XIX դարի վերջերից համայնքն ապրել է աշխույժ հասարակական-քաղաքական կյանքով, հրատարակվել են պարբերականներ եւ գրքեր, եղել են դպրոցներ, մշակութային միություններ։ 2015 թվականի տվյալներով՝ Աթենքում բնակվում է շուրջ 20 հազար հայ; Գործում են «Ազատ Օր» օրաթերթը (ՀՅԴ), Գալփաքյան վարժարանը (1956-ից), ՀԲԸՄ մասնաճյուղը, 60 հոգուց բաղկացած երգչախումբը, «Արարատ» մշակութային-մարզական միությունը եւ այլ հասարակական կազմակերպություններ։ Ծանոթագրություններ Արտաքին հղումներ Պատմություն Եվրոպական քաղաքներ Հունաստանի քաղաքներ Աթենք Ամառային օլիմպիական խաղերի մայրաքաղաքներ Քաղաք-պետություններ


Երեւանի Կարեն Դեմիրճյանի անվան մարզահամերգային համալիրում մեկնարկել է «Հայաստան-Սփյուռք» 6-րդ համաժողովը: Համաժողովի մեկնարկին բացման խոսքով հանդես կգա ՀՀ սփյուռքի նախարար Հրանուշ Հակոբյանը, այնուհետեւ համայն հայությանը օրհնության խոսք կուղղի Ն.Ս.Օ.Տ.Տ. Գարեգին Բ Ամենայն Հայոց Կաթողիկոսը, որին կհաջորդի ՀՀ Նախագահ Սերժ Սարգսյանի ելույթը: Ելույթ կունենա նաեւ Արցախի Հանրապետության նախագահ Բակո Սահակյանը, ապա կլինի Ն.Ս.Օ.Տ.Տ. Արամ Ա Մեծի Տանն Կիլիկիո Կաթողիկոսի օրհնության խոսքը:


Լրատվություն Մամլո հաղորդագրություններ Նախագահ Սերժ Սարգսյանը ներկայացրել է Վճռաբեկ դատարանի նոր նախագահին 18.09.2008 Նշելով, որ հրամանագիրը ստորագրել է սեպտեմբերի 17-ին` հիմք ընդունելով Արդարադատության խորհրդի առաջարկությունը, Հանրապետության նախագահը շնորհավորել է Արման Մկրտումյանին` այդ բացառիկ պատասխանատու պաշտոնում նշանակվելու կապակցությամբ եւ ցանկություն է հայտնել, որ նա իր գործունեությամբ, վարք ու բարքով օրինակ ծառայի Հանրապետության բոլոր դատավորների համար: Հանրապետության ղեկավարն իր խոսքում, մասնավորապես, ասել է. ՙԱկնհայտ է, որ արդարադատության որակը գնահատվում է բացառապես հասարակական ընկալմամբ, եւ եթե այս տեսանկյունից նայելու լինենք, ապա, մեղմ ասած, արդարադատության իրականացման որակը մեր երկրում խիստ կաղում է: Ես բազմիցս ասել եմ, եւ հիմա էլ կրկնում եմ, որ ամեն ինչ անելու եմ, որպեսզի մեր երկրում դատարանը լինի անկախ եւ դատավորն` անկաշառ: Միայն Նախագահի ցանկությամբ, միայն գործադիրի ջանքերով, նույնիսկ դրան գումարած նաեւ օրենսդիրների նախաձեռնությունները, ջանքերը բավարար չեն, որպեսզի մենք կարողանանք լուծել մեր երկրի համար չափազանց կարեւոր նշանակություն ունեցող այս համակարգի խնդիրները: Մենք ներսից պետք է ունենանք աջակիցներ, մենք ձեր նախաձեռնությունների կարիքն ունենք եւ մեր պատրաստակամությունն ենք հայտնում` օգնելու ձեզ: Դուք պետք է կարողանաք կայացնել դատական համակարգը: Բոլոր այն երկրները, որոնք այսօր համարվում են կայացած, երկար ճանապարհ են անցել, բայց կարողացել են ունենալ, իրոք, անկախ դատարաններ եւ անկաշառ դատավորներ: Հասկանալի է, որ մեկ, տասը, հիսուն կամ հարյուր տարում անհնար է ամեն ինչը դարձնել իդեալական, բայց որ դրան պետք է ձգտենք, այստեղ կասկած լինել չի կարող: Ես նաեւ հասկանում եմ, որ դատարանը դժվար թե կարողանա բավարարել բոլորի ցանկությունները, հասկանում եմ, որ մշտապես կարող են լինել դժգոհ մարդիկ, բայց սա բերել որպես պատճառ եւ ասել, թե հասարակությունը դժգոհ է, որովհետեւ դատարանը չի կարող բավարարել բոլոր կողմերի ակնկալիքները, այսպիսի հարցադրման հետ երբեք չեմ կարող համաձայն լինել: Մենք ձեզ հետ միասին ամեն ամիս, ամեն տարի պետք է որոշակի փոփոխություններ նկատենք, եւ եթե այդ փոփոխությունները չենք նկատում, նշանակում է, պետք է եզրակացություններ անենք: Այսօրվա, երեկվա, նախորդ օրվա իմ եզրակացությունները բերել են մեր այս հավաքին: Ուզում եմ, որպեսզի Վճռաբեկ դատարանի դատավորները գիտակցեն իրենց պատասխանատվության աստիճանը եւ դերակատարության չափը, որպեսզի բոլորդ միասին օգնեք, օժանադակեք դատարանի նախագահին` նորովի նայելու անցած ճանապարհին, շարունակելու այն դրականը, որ տեսնում ենք բարեփոխումների ճանապարհին եւ, իհարկե, շատ պարագաներում նաեւ շրջադարձ կատարել, քննադատաբար վերաբերել այն նորին, որ փորձել ենք անել, որովհետեւ, եթե վստահության չափը չի մեծանում, դժգոհության աստիճանը չի փոքրանում, նշանակում է, բարեփոխումներն իրենց նպատակին չեն ծառայել: Մենք երբեք չպետք է կաշկանդված լինենք որեւէ որոշումով, որեւէ քայլով, քանի որ այդ դեպքում չենք կարող հաջողության հասնել: Ինձ համար չափազանց տարօրինակ է, երբ հակառակ պրոցեսներ են տեղի ունենում, երբ դատավորները ձգտում են դեպի ընդհանուր իրավասության դատարաններ: Թեեւ, որքանով ծանոթ եմ, տեղյակ եմ կայացած երկրների համակարգերին, միշտ ճիշտ հակառակ պրոցեսն է տեղի ունենում: Ի±նչն է պատճառը: Պետք է անպայման վերլուծել, պետք է գալ եզրակացությունների եւ քաջություն ունենալ ասել, այո', քայլեր կատարել ենք, մեր նպատակներն ու ցանկությունները եղել են բարի, բայց չի ստացվել, եւ որեւէ մեկը այս պարագայում, եթե նա անաչառ է, չպիտք է փորձի այլ գնահատականներ տալ: Նորից եմ կրկնում, ես որպես Հանրապետության նախագահ, մեր Հանրապետության բոլոր շահագրգիռ մարմինները պատրաստ են աջակցել դատական համակարգին: Բոլորս ցանկանում ենք, որպեսզի արդարադատության որակը մեր երկրում կտրուկ բարելավվի: Գործընթացի նախաձեռնողներն, առաջամարտիկները դուք պետք է լինեք եւ այն տեսանելի պետք է լինի բոլորի համար՚: Հանրապետության նախագահը վստահություն է հայտնել, որ Վճռաբեկ դատարանի նախագահն առանց երկար ժամանակ կորցնելու առաջարկություններ կներկայացնի, թե ինչպիսի փոփոխությունների տեսլական ունի, եւ ինչպես կարելի է լուծել առկա խնդիրները: Ավարտելով խոսքը, Սերժ Սարգսյանն ասել է. ՙՄենք պետք է անհանդուրժողական լինենք կոռուպցիոն երեւույթների նկատմամբ, պետք է անհանդուրժողական լինենք անպատասխանատվության նկատմամբ, սեփական գործունեությանը ոչ քննադատաբար մոտենալու նկատմամբ: Անպատժելիության մթնոլորտը պետք է վերանա՚: -0- a87


text: ԻՆՉՈՒ Է ԵՐԿԻՐԸ ՍՊԻՏԱԿ ԾԱՂԻԿՆԵՐՈՎ ԾԱԾԿՎԱԾ ԶԱՄԲՅՈՒՂԻ ՄԵՋ: ԲԱՂԵՐԻ ՊԱՏՃԱՌՆԵՐԸ ԳԵՏՆԻՆ ԵՒ ԳԵՏՆԻՆ ՏՀԱՃ ՀՈՏ Է ԳԱԼԻՍ: ՀՈՂԻ ԲՈՒԺՈՒՄ - ՀՈԴՎԱԾՆԵՐ Անմիջապես ծաղիկների աճեցնողները վաղ թե ուշ սպառնում են առաստաղի սպիտակեցված շերտերի հայտնաբերման խնդիրին, եւ հաճախ դա տեղի բույսերի համար անհանգստության զգացում է առաջացնում: Իրականում, հողի այս վիճակը լուրջ խնդիր չէ, որը կարող է մեծ վնաս հասցնել գործարանին, սակայն ներգործող գործոնները վտանգավոր են: Այսօր մենք մանրամասնորեն կքննարկենք սպիտակ ժապավենի պատճառները եւ վերլուծելու, թե ինչպես հաղթահարել այս խնդրին եւ ինչ անել, ապագայում, որպեսզի այն վերացնի նման պետության վիճակը: Խորացված աղտոտված խնդիրներ Շատ հաճախ ծաղիկները փչանում են անհամապատասխան խնամքի պատճառով, ինչը հիմնականում ազդում է նյութի վրա եւ դրանով վնասում է գործարանի արմատներին: Սպիտակ ծածկույթ մակերեսի վրա Երբ ենթաշերտը սպիտակ պտտվում է սպիտակ գույնի մեջ, սա նշան է, որ գործարանը սխալ է հոգում, այնպես որ առաջին հերթին անհրաժեշտ է բացահայտել այն խնդիրները, որոնք առաջացրել են խնդիրը: Պատճառները Սպիտակեցնող նյութի հայտնաբերման մի քանի պատճառ կա, որոնց թվում են ` Շատ հաճախակի ջուրը - Աղերի մակերեւույթում հայտնվում են ջրի ակտիվորեն գոլորշիացման արդյունքում: Անբարենպաստ սահուն ջուր - Աղերը կարող են կուտակել հողի մակերեսին: Այս դեպքում կաթսայի մեջ հողի ստորին շերտը փչանում է, եւ ջուրը միայն խոնավացնում է վերին շերտը, ինչը առաջացնում է սպիտակ գույն: Անբավարար օդի խոնավությունը առաջացնում է ինտենսիվորեն գոլորշիացված հեղուկ, որը ընկել է ծաղկաման - այս դեպքում աղերը ակտիվորեն կուտակվում են վերին շերտի վրա: Հողը դառնում է աղի, որն ազդում է բույսերի նորմալ զարգացման վրա: Պարարտանյութը գերազանցում է: Եթե ծաղիկները սնվում են շատ հաճախ, կամ գորգերի համակենտրոնացումը չափազանց բարձր է, ապա substrate կարող է ծածկվել սպիտակ մակերեսով: Անհայտորեն ընտրված ենթակայակը աճեցված pot բույսերի համար: Գնելով այն խանութում, ուշադրություն դարձրեք պիտակի վրա: Կան դեպքեր, երբ սերմնացան աճեցնելու համար օգտագործվում է համընդհանուր սալաքար: Այս հողը հատուկ կիրառվում է բազմաթիվ հավելումներով `սերմերի արագ աճը խթանելու համար: Այս առումով, սպիտակ ծաղկում սկսում է ձեւավորվել մակերեսի վրա, եւ դա կարող է բացասաբար անդրադառնալ ներսի ծաղիկների առողջությանը: Չի համապատասխանում զամբյուղի ծավալը գործարանի չափին: Ինչպես գիտեք, փորձառու ֆերմերները խորհուրդ են տալիս ընտրելու pot չափը, որպեսզի այն փոքր-ինչ ավելի մեծ լինի, քան այն գործարանը, որը տնկվելու է: Եթե դուք անտեսում եք այս կանոնը եւ գնել մեծ պանիր, այնտեղ լցրեք շատ նյութեր եւ տնկեք մի փոքր գործարան, ապա դրա արմատները չեն կարողանա կլանել խոնավությունը, որը կիրառելի կլինի հողի վրա: Այսպիսով, հեղուկի ակտիվ գոլորշիացման միջոցով մակերեսը արագ ծածկված է սպիտակ ծաղիկներով: Ծաղկամանների մեջ հողի վրա սպիտակ ծաղկում զբաղվելու մի քանի տարբերակներ կան: Խնդիրի պատճառով դուք պետք է ընտրեք ավելի հարմար ձեւ: Տանը, օգտակար է աճել քլորիֆիթում, ալոե, դափնետ, ֆիկուս, կալանխո, քրիզանթեմ, կակտուս, պալարգոնիա, սանսեւիրիա: Ցրտահարության վրա ենթակայունքի համար ավելի դանդաղ ձեւավորվել է եւ գրեթե աննկատ էր, խորհուրդ է տրվում շաղ տալ կավով: Անհրաժեշտ է հաշվի առնել այն հանգամանքը, որ որոշ ժամանակ անց սպիտակ ավանդը կարող է նաեւ տեղակայվել ընդլայնված կավի վրա. Այս դեպքում վերին ջրահեռացումը հանվում է, լավ լվանում եւ վերադառնում է զամբյուղ: Խնդիրը դեմ պայքարի մեկ այլ տարբերակ կա `գետի ավազի օգտագործման համար: Նրանք քնում են ներքեւի հատվածի վրա եւ հողը թափահարում են փայտե փայտով: Նման մանիպուլյացիան ոչ միայն խուսափելու է սպիտակ ծաղկման արտաքին տեսքով, այլեւ օգտակար լինել արմատներին: Ամենաարագ եւ ամենահեշտ ձեւը `սպիտակեցրած երկիրը վերացնելով վերին շերտը, փոխարենը թարմ հող է լցնում: Եթե դուք որոշել եք, որ գետնին սպիտակ ծաղկման առաջացման պատճառը օդում չորություն է, խորհուրդ է տրվում տեղադրել զամբյուղի վրա լայնածավալ կավ, որը պարբերաբար լցվում է լակի շշով ջրի մեջ: Այսպիսով, դուք ստեղծում եք անհրաժեշտ խոնավությունը pot- ի շուրջ եւ կանխարգելում խնդիրը: Մուլտի ծաղկամաններում Հաճախ սպիտակ ափսեի առաջացումը կապված է կենսաբանական պատճառի հետ `սնկային սպորների զարգացումն ու բորբոսում հայտնվելուց հետո: Այս վիճակը հանգեցնում է ոչ պատշաճ խնամքի ծաղկի կամ այլ բացասական բնապահպանական գործոնների ազդեցությանը: Դուք գիտեք: Մուլտիը պատկանում է մոլորակի ամենահին կենդանի օրգանիզմներին. Այն հայտնվել է ավելի քան 200 միլիոն տարի առաջ: Իր գոյության ընթացքում բորբոսը կարողացել է հարմարվել ամենադժվար բնական պայմաններին եւ գոյատեւել սառույցների վրա, ռադիոակտիվ գոտիներում եւ բաց տարածքում: Հաճախ առաջին կաղապարը հայտնվում է այն վայրում, որտեղ հողը եւ զամբյուղը շփվում են: Այս փոխազդեցության ազդեցությունը բնութագրվում է սպիտակ կամ գորշ ծաղիկով, որը տարածվում է մեծ արագությամբ: Եթե դուք չհամաձայնվեք այս խնդրի հետ, օդը հագեցած է մեծ քանակությամբ սնկային սպորտով, եւ մի պահ հետո արագ զարգացող սնկի ձեւի գաղութները եւ ծաղիկը մահանում է: Խորհուրդ ենք տալիս պարզել, թե որ ծաղիկները լավագույնն են ամանների համար: Բազմաթիվ դեպքերում գորշում բորբոս հայտնվելը որեւէ բացասական գործոնի ենթադրության վրա ազդեցության հետեւանք է: Այս դեպքում կաղապարի զարգացման մի քանի պատճառ կա. Ծայրահեղ ջրահեռացման եւ հեղուկ լճացման ենթաստաստանի մեջ: Մշտական բարձրաճաշակության արդյունքում բորբոսների սպորները արագ զարգանում են, եւ ձեւավորվում է բորբոս: Ցնցուղի ցածր ջերմաստիճանը եւ բարձր խոնավությունը նպաստավոր միջավայր է բջիջների զարգացման համար: Սառը ջրով հողը պարբերաբար ջրելու համար: Դրենաժի անտեսումը կամ ոչ պատշաճ օգտագործումը հանգեցնում է զամբյուղի փոսերի արգելափակմանը եւ սողանցում աղտոտում է ջրի լճացմանը, ինչը հանգեցնում է բորբոսի տարածմանը: Օգտագործելով բորբոս, ծաղիկների տնկման սպորներով կեղտոտված: Դա կարեւոր է: Հաճախ բորբոսը զարգանում է գարնանը եւ աշնանը վատ օդափոխվող տարածքներում, երբ խոնավությունը բարձր է, բնակարանը ցուրտ է, հողի խոնավության գոլորշիացումը նվազագույն է: Հաճախ խառնուրդի աճեցման պատճառը չափազանց մեծ ջրի եւ խոնավության նշան է, այն դեպքում, երբ սնդիկային վնասվածքները հայտնաբերվեցին ստորին հատվածում, առաջին հերթին անհրաժեշտ է ուղղել ոռոգման ժամանակացույցը: Դրա համար ջրի ծավալի հաճախությունը նվազում է, եւ հեղուկի ծավալը կրճատվում է: Իմացեք, թե ինչպես ընտրել սենյակային սենյակները: Եթե ծաղիկը պահանջում է հազվագյուտ, բայց առատ ջրեր, անհրաժեշտ է, որ հողերի յուրաքանչյուր հողից հետո փայտե փայտով փաթաթեք ստորին հատվածով, առավելագույն խորությամբ, հասնելով ջրահեռացմանը: Երբ loosening այն անհրաժեշտ է շատ խնամքով գործել այնպես, որ չի վնասել արմատները. Ծաղկի վնասներից պաշտպանելու եւ գավաթից դուրս բերելու համար խորհուրդ է տրվում անել հետեւյալ մանիպուլյացիաները. Scrape դուրս արտաքին հատվածի substrate ազդում է բորբոս. Անհրաժեշտ է անմիջապես այդ մանիպուլյացիա անել, հայտնաբերվել են բորբոսային սնկերի առաջին օջախները: Եթե դուք մի փոքր սպասեք հեռացման հետ, ապա վարակը կսկսվի ներթափանցել հողի ներքին շերտը, որը կբերի հոտը եւ մեռնի: Վերամշակել ստորին շերտը սնդիկային ջրով: Դրա համար կիտրոնաթթուի թեյի գդալը լուծվում է մի բաժակ ջրի մեջ: Շնորհիվ այս հեղուկի, բորբոսների սպորները չեն բազմապատկվելու եւ շուտով մահանալու են: Ներկառուցված հատվածի բացակայությունը պետք է լցվի նոր հողով, որտեղ դուք կարող եք ավելացնել մանրէային նյութեր, որոնք հատուկ մշակված են սունկին դիմակայելու համար: Դա անել, հարմար փայտածուխ, մանրացված մասերի մեջ, կամ սփհանգում: Կատարված մանիպուլյացիաներից հետո նյութը watered է «Fundazol» լուծույթով (1 լ ջուր եւ 2 գ արդյունք): Եթե բորբոսը հարվածեց ծաղիկին, այն նաեւ վերաբերվում է այս լակ լուծմանը: Treat ցածր substrate շերտը եւ կիտրոնաթթու: Եթե նկատում եք, որ բորբոսը տարածվում է ստորին շերտերի ստորին շերտերին, կարող եք փորձել փրկել ծաղիկը `այն փոխելով: Դա անել, զգուշորեն հեռացնել այն զամբյուղից, ուշադիր մաքրել արմատները substrate. Հաջորդը, ծաղկի տնկեք սովորական ձեւով: Ոմանք ոգելից խմիչքներ օգտագործում են քիմիական նյութեր, որոնք նախատեսված են բորբոքման դեմ, նրանց մասին ավելի շատ տեղեկություններ կարելի է գտնել մասնագիտացված խանութում: Դա կարեւոր է: Նման միջոցների ընտրության ժամանակ անհրաժեշտ է ուշադիր կարդալ ապրանքի պիտակը `ապահովելու համար, որ այն չի վնասում գործարանին: Midges է գետնին Հաճախ փակ ծաղիկները տառապում են մանգաններից, որոնք պայմանավորված են խնամքի կանոններին չհամապատասխանելու պատճառով: Ամենատարածվածներն են poduras եւ stsiaridy- ծաղկային մածուկները, որոնք կենտրոնանում են ինչպես հողի, այնպես էլ գործարանի կանաչ մասի վրա: Նրանք չեն վնասում ծաղիկին, սակայն նրանց լիրավները կարող են հանգեցնել ծանր վնասների `ազդելու աճի վրա, հանգեցնել տերեւների եւ ծաղիկների կեղտոտմանը: Պատճառները Քարթրիջների առաջացման հիմնական պատճառներից են ` Բույսերի ծայրահեղ watering. Անընդհատ գերհագեցած հողը հիանալի վայր է կենդանիների կենսագործունեության եւ վերարտադրության համար: Բույսերի փոխպատվաստման համար ձեռք բերված հողի աղտոտումը: Ջուրը ծաղիկի հետ հեղուկների միջոցով, որոնք նախատեսված չեն այդ նպատակով: Օրինակ, որոշ տնային տնտեսուհիները նախընտրում են թեյի բույսեր օգտագործել թեյի պղպեղով, ինչը երբեմն դառնում է վնասատուների վնաս: Խորհուրդ ենք տալիս ծանոթանալ ձեր տան 15 ամենագեղեցիկ բույսերի մասին: Կան մի քանի արդյունավետ մեթոդներ, որոնք կարող են զբաղվել վնասատուների հետ: Դրանք ներառում են ֆիզիկական, քիմիական եւ ժողովրդական: Պաշտպանական ֆիզիկական մեթոդները ներառում են. փոխպատվաստում նոր հողում: Դա անելու համար ծաղիկը ուշադիր հեռացնում է զամբյուղից, արմատները մաքրվում են աղտոտված հողից եւ սովորաբար փոխարկվում են, հաշվի առնելով գործարանի բոլոր հատկությունները, Դա կարեւոր է: Այն պտուղը, որի ծաղիկը գտնվում է, պետք է լավ լվանալ օճառի ջրով եւ լվանալ եռացող ջրով: մասնակի փոխարինումը սուբստրատի վրա: Եթե չկան շատ թրծված ճանճեր, կարող եք դրանք հեռացնել, վերին հողը փոխարինելով: Դա անելու համար, այն զգուշորեն քերծվում է եւ նետվում, եւ բոցերը լցվում են թարմ հիմքով: Հիվանդությունների ոչնչացման համար քիմիական նյութերը ձեռք են բերվում մասնագիտացված խանութներում: Նման գործիքների օգտագործման համար բավականին պարզ է, եւ նրանք արագորեն դիմում են այդ խնդրին: Նման դեղերը ներկայացված են «Muhoed», «Fufanona», «Agravertina», «Fitoverma», «Aktar» ձեւերով: Անհրաժեշտ է դրանք օգտագործել պիտակի վրա նշված ցուցումին համապատասխան: Հաճախ փակ բույսերը ներխուժում են վնասատուների կողմից: Իմացեք, թե ինչպես կարելի է ձերբազատվել լայնածավալ միջատների, թրթռոցների եւ spider mites- ից: Կնիքների դեմ պայքարի ժողովրդական միջոցների շարքում առանձնանում է ` կալիումի վերափոխման լուծույթ: Որպեսզի դա արվի, կաթնաթթվային պերմանգանացրեք մի լիտր ջրի մեջ `դանակի հուշում, որպեսզի հեղուկը դառնա թեթեւ վարդագույն երանգ: Ջուրը արդյունքում առաջացող խառնուրդը ծաղիկով 5 օրից մեկ անգամ պարբերաբար լցնում է լակի շիշով; իմպրովիզացված միջոցներ: Դրանք ներառում են ծխախոտի, փայտի մոխրի, սխտորի կամ նարնջի կեղեւի, որոնք բաշխվում են սալերի մակերեսի վրա: Նման միջոցները, հոտի պատճառով, վախեցնում են սեւ ճանճերը եւ թույլ չեն տալիս նրանց նորմալ գոյություն ունենալ: ՎԻԴԵՈ. ԻՆՉՊԵՍ ԿՐԱԿԵԼ ԱՂՔԱՏներից, Օգնությամբ Հոտի տհաճ հոտը ծաղկամանի մեջ է Երբեմն դա տեղի է ունենում, որ զամբյուղի մեջ հողը սկսում է տհաճ հոտ զգալ - սա ծածկույթի արմատային համակարգի հոտազերծման գործընթացի սկիզբն ու սկիզբն է: Այս խնդիրը անմիջականորեն կապված է ոչ պատշաճ խնամքի հետ, եւ գործարանը փրկելու համար հարկավոր է անմիջապես գործել, հենց որ նկատում եք քացախի առաջին նշանները: Հողի թթվացման ամենատարածված պատճառներից են հետեւյալը. Բույսերի ուշացած փոխպատվաստում ենթաստաստանից, որտեղ այն ժամանակ եք գնել ծաղկի խանութում: Այս հողը չափազանց խոնավություն է ներծծում եւ հաճախ բերում է գործարանի հոտը: Աճը ծանր կավային հողում, որը չի համապատասխանում այս գործարանին եւ առաջացնում է իր հոտը: Ծայրահեղ պարբերաբար ծածկելը, հատկապես ձմեռային ժամանակաշրջանում, կամ ծաղիկ տեղափոխել մութ, սառը տեղ: Ոչ ջրահեռացման կամ ջրահեռացման անցքեր: Հատուկ չափերի եւ բույսերի չափերի միջեւ անհամապատասխանություն: Հողի թթվայնացման շնորհիվ գործարանի ամբողջական ոչնչացման ռիսկը շատ բարձր է, հետեւաբար, այն փրկելու համար անհրաժեշտ է հեռացնել ծաղիկը գոմից եւ ստուգել արմատային համակարգը: Եթե արմատները վնասված չեն, ապա երկիրը գնդակը մի թերթում փաթաթված է կամ մի քանի շերտերում հատուկ ներծծող նյութ: Բույսը տեղադրված է տաք տեղում, հեռավոր արեւի լույսից: Ստուգեք աճող ներքին խաղողի առանձնահատկությունները: Պարբերաբար փոխեք խոնավության կլանող նյութը, մինչեւ որ հեղուկը դադարեցնի գետնից: Պերլիտ բույսերի համար Կեղեւը չորացրածից հետո այն պատված է պեռլիտի մեջ եւ տնկեց հին խաշում: Ծառատումից մի քանի րոպե առաջ խորհուրդ է տրվում թուլացնել հողը, որպեսզի օդի հասանելիությունը գործարանի արմատային համակարգին: Եթե դուք դուրս եք հանել մանրախիճից, արմատախառնված հոտը հայտնաբերվել է, ապա պետք է դիմեք բույսի փոխարինում նոր հատակին: Դա անել, գործարանի արմատները որքան հնարավոր է հին բետոնից մաքրված, կտրում են փտած արմատները եւ կտրում տեղը մանրացված փայտով կամ ակտիվացված փայտածուխով: Հաջորդը, գործարանը տնկվում է թարմ հողում: Դուք գիտեք: Փորձառու Florist Փայտանյութը հաճախ օգտագործվում է որպես ջրահեռացման, այն կարող է կլանել աղերը, որոնք կփրկեն հողը կծկելուց: Հավաքածուի ավելցուկային հեղուկը ինքնաբերաբար հավաքելով, ածուխը խոչընդոտում է ջերմաստիճանի ավելացմանը, իսկ ջրի բացակայության դեպքում `խոնավությունը գործարանում: Որպեսզի բույսերը ենթարկվեն բորբոսային բորբոսների, սեւ ճանճերի կամ սալորի ձեւի փորձարկման ենթարկելու համար անհրաժեշտ է հետեւել որոշ կանոնների հողում ծաղկե տախտակներում եւ կանոնավոր կերպով դիմակայել կանխարգելմանը: Կանխարգելիչ միջոցառումներին ներառում են ` Հերթական, բայց ոչ ավելորդ ջրողությունը: Ընտրեք զամբյուղ `ըստ գործարանի չափսերի: Լավ ջրահեռացում, որը ընտրվում է զամբյուղի անցքերի չափով, որպեսզի դրանք չխառնի: Հողի կանոնավոր թուլացումը, թթվածնի բնականոն հասանելիության եւ հեղուկի հոսքի համար, ստորին շերտերին: Հողի մաքրումը կալցիումի պերմանգանատի թույլ լուծման հետ մեկ անգամ 1 անգամ: Սենյակների համակարգային օդափոխումը, որտեղ առկա են բույսեր, պահպանելով օպտիմալ ջերմաստիճանը եւ խոնավությունը: Որակի հողի օգտագործումը, որը վաճառվում է մասնագիտացված խանութներում եւ փաթեթավորվում գործարանային պայուսակներում: Ածխածնի պերմանգանատներով ծաղիկ տնկելուց առաջ ձեռք բերված հողի ախտահանումը: Այսպիսով, ծաղկաբուծության հողի մեջ բորբոս, սպիտակ պաթինա, տհաճ հոտ կամ ծղոտի տեսքը անմիջականորեն կապված է բույսերի ոչ պատշաճ խնամքի հետ: Անհանգստացնող հետեւանքներից խուսափելու համար կարեւոր է հաշվի առնել ծաղկի խնամքի առանձնահատկությունները եւ պահպանել կանխարգելիչ միջոցառումներ, եւ խնդրի դեպքում անմիջապես ձեռնարկեք բույսն առողջ պահելու համար: Ես ծանր ջուր ունեմ: Հետեւաբար, երբեմն կա մի արշավոտ սպիտակ երկրի մակերեւույթին եւ զամբյուղի վրա - լավ է, բոլորն էլ հասկանում են, թե որտեղ է զամբյուղի մեջ: Այսպիսով, եթե մակերեւույթում մանրացված քարի ցրված բեկորներ ցրված լինեին, ոչ մի ռազ. Այն կարծես մի տեսակ զտիչ է աշխատում ...


Verelq News | Փորձագետներ. Վրաստանն ու Իրանը շեշտը դնում են տնտեսության վրա Փորձագետներ. Վրաստանն ու Իրանը շեշտը դնում են տնտեսության վրա Մեկօրյա այցով Վրաստան է այցելել Իրանի ԱԳ նախարար Մոհամադ Ջավադ Զարիֆը։ Իր գործընկեր Միխաիլ Ջանելիձեի հետ բանակցություններում նա շեշտը դրել է տնտեսական ծրագրերի վրա։ Քննարկման հիմնական թեման էր Պարսից ծոցն ու Սեւ ծովը կապող տրանսպոտային միջանցքի ստեղծումը, փոխանցում է ekhokavkaza։ Միջազգային հարաբերությունների հարցերով փորձագետ Գեորգի Խատիաշվիլին հայտարարել է, որ Իրանի ու Վրաստանի կողմից տնտեսական նախագծերի վրա շեշտը դնելը տրամաբանական է, քանի որ քաղաքական առումով նրանք «ընթանում» են տարբեր ուղղություններով`Վրաստանն աջակցում է ԱՄՆ–ի գործողությունները Սիրիայում եւ այլն։ Ըստ նրա, Իրանը 80 միլիոն բնակչությամբ երկիր է ու Վրաստանին ձեռնտու է օգտագործել նրանց զբոսաշրջային, էներգետիկ ու ներդրումային ներուժը։ Էներգետիկ հարցերով փորձագետ Անդրիա Գվիդիանին հայտարարել է, որ Իրանի ակտիվացումը Կովկասի ուղղությամբ տրամաբանական է` Արեւմուտքի պատժամիջոցների ֆոնին Իրանին անհրաժեշտ են սպառման նոր շուկաներ։ «Վրաստանը գտնվում է առեւտրային ուղղությունների խաչմերուկում ու Իրանը ցանկանում է օգտագործել Հյուսիս–Հարավ էներգետիկ միջանցքը։ Իրանի ու ՀՀ–ի միջեւ առկա է բարտեր` էլեկտրաէներգիա գազի դիմաց սխեմայով։ Հեռանկարում Իրանը կարող է իրականացնել իր ապրանքների տարանցումն Ադրբեջանն ու Թուրքիան կապող երկաթգծով»,–հավելել է նա։


text: Ադրբեջանի իշխող «Ենի Ազերբայջան» կուսակցությունը հրապարակել է իր թեկնածուների ցուցակը` նոյեմբերի 7-ին երկրում նշանակված խորհրդարանական ընտրություններում։ Ընտրացուցակի առաջին հորիզոնականներում են կրկին հանրապետության առաջին տիկին Մեհրիբան Ալիեւան, նախագահի հորեղբայրը` Ջալալ Ալիեւը, ինչպես նաեւ Ալիեւների ընտանիքի մերձավոր բարեկամ Վասիֆ Թալիբովը։ «Այս առումով ցուցակը նույնն է, ինչ տարիներ առաջ` Ալիեւ-հոր պաշտոնավարության ժամանակ։ Ի տարբերություն այդ ժամանակաշրջանի, սակայն, այժմ իշխող կուսկացությունը սկսել է առաջադրել ոչ միայն Ալիեւների, այլեւ բարձրաստիճան մի շարք այլ պաշտոնյաների հարազատ-բարեկամներին», - պնդում են փորձագետները։ Ընտրատարածքներից մեկում, օրինակ, լրատվամիջոցների հաղորդմամբ, պայքարի է դուրս եկել նախագահի աշխատակազմի ղեկավար Ռամիզ Մեհտիեւի փեսան, մյուսում` պետական գույքի կառավարման կոմիտեի ղեկավար Քարիմ Հասանովի եղբայրը, երրորդում` Պետական նավթային ընկերության գործադիր տնօրենի զարմիկը, եւ այլն: Պատգամավորության ձգտող բարեկամ-հարազատների շարքը երկար է շարունակվում եւ լուրջ քննադատության արժանանում ոչ միայն ընդդիմության, այլեւ անկախ փորձագետների ու բլոգերների կողմից։ Վերջիններս բացահայտել են մեկ այլ միտում եւս. մի շարք ընտրատարածքներում, որտեղ առաջադրվել են պաշտոնյաների խնամի-բարեկամները, իշխող «Ենի Ազերբայջան»-ը որոշել է սեփական թեկնածուին չառաջադրել` ավելորդ լարվածություն չստեղծելու համար։ Այսօրինակ` առանց իշխող կուսակցության թեկնածուի մնացած ընտրատարածքներից մեկում, ակնկալվում է, որ պայքարի դուրս կգա Կենտրոնական ընտրական հանձնաժողովի ղեկավար Մազահիր Փանախովի եղբայրը: «Ընտանիքի անդամներից մեկը կպայքարի, մյուսը` կհաշվի նրան տրված ձայները», - ի մի է բերում «Ազատություն» ռադիոկայանի ադրբեջանական ծառայության վերլուծաբանը։ Ընդդիմադիրները պնդում են, թե այս ճանապարհով իշխանությունը փորձում է ամրապնդել դիրքերը եւ շրջապատել իրեն յուրայիններով: «Իլհամ Ալիեւի քաղաքական էլիտան հասկանում է, որ իր վարած քաղաքականությունը չի վայելում ընտրողների աջակցությունը, այդ իսկ պատճառով, միավորում է իշխանությունների վրա աշխատող մարդկանց, փորձում է նրանց միջոցով ամուր շրջանակ ստեղծել` իշխանությունը պահելու համար», - ասում է փորձագետ, ընդդիմադիր դաշինքի թեկնածու Արաստուն Օրուջլուն։ Մինչդեռ իշխող կուսակցությունը առաջադրված ընտրացուցակում որեւէ խնդիր չի տեսնում: «Ադրբեջանը փոքր երկիր է` ընդամենը 9 միլիոն բնակչությամբ, որից 3 միլիոնն ապրում է Բաքվում. այստեղ շատերն են մեկը մյուսի բարեկամ», - «Ազատություն» ռադիոկայանի ադրբեջանական ծառայությանն ասել է իշխող կուսակցության ներկայացուցիչ Բախտիյար Սադիկովը։


text: Սեպտեմբերի 19, տարվա 262-րդ ( նահանջ տարիներին՝ 263-րդ) օրն է։ Տարվա ավարտին մնում է 103 օր։ Դեպքեր 1982 - Սքոթ Ֆալմանն առաջին անգամ Քարնեգի-Մելոն համալսարանում ցուցադրում է եւ ժպիտիկները։ Ծնունդներ 86 - Անտոնինոս Պիոս, Հռոմի կայսր (մ. 161) 866 - Լեւոն VI Իմաստասեր, Բյուզանդիայի կայսր (մ. 912) 1551 - Հենրի III Վալուա (մ. 1589) 1802 - Լայոշ Կոշութ, հունգարացի իրավաբան եւ քաղաքական գործիչ 1869 - Երվանդ Օտյան, արեւմտահայ գրող-երգիծաբան (մ. 1926) 1883 - Ռոմանոս Մելիքյան, հայ կոմպոզիտոր (մ. 1935) 1886 - Ահարոն Տատուրյան, բանաստեղծ (մ. 1965) 1911 - Վիլյամ Գոլդինգ, անգլիացի գրող, Նոբելյան մրցանակակիր (մ. 1993) 1920 - Կարեն Խաչատրյան, հայազգի կոմպոզիտոր (մ. 2011) 1934 - Բրայան Էփսթեյն, անգլիացի մենեջեր (մ. 1967) 1948 - Ջերեմի Այրոնս, դերասան, ռեժիսոր, պրոդյուսեր 1972 - Աշոտ Նադանյան, շախմատի միջազգային վարպետ 1974 - Կարինա Ազնավուրյան, ռուսահայ սուսերամարտիկ, Օլիմպիական խաղերի չեմպիոն 1993 - Սամվել Տեր-Սահակյան, հայ շախմատիստ Արցախի 44 օրյա պատերազմի մասնակիցներ՝ 1999 - Գրիգոր Թագվորյան, (զոհվել է 2020, Ջրականի շրջանում) Մահեր 1710 - Օլե Ռյոմեր (ծն. 1644), դանիացի աստղագետ 1843 - Գյուստավ Կորիոլիս (ծն. 1792), ֆրանսիացի ֆիզիկոս 1931 - Դեվիդ Սթար Ջորդան,առաջատար ձկնաբան 1935 - Կոնստանտին Ցիոլկովսկի (ծն. 1857), ռուս գիտնական։ 1992 - Նահապետ Տոնոյան, Արցախյան ազատամարտի հերոս։ 2019 - Շառլ Ժերար ( Նուբար Աճեմյան), (ծն. 1922թ.), ֆրանսահայ դերասան, սցենարիստ, ռեժիսոր։ Տոներ Ազգային Սենթ Քիթս եւ Նեւիս՝ Մեծ Բրիտանիայից անկախանալու օր Սլովակիա՝ Առաջին ազգային խորհրդի հիշատակման օր Չիլի՝ Ազգային բանակի օր


text: Օպերատիվ իրավիճակը հանրապետությունում (սեպտեմբերի 20-ից 22-ը) - ՆՈՐՈՒԹՅՈՒՆՆԵՐ - ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅՈՒՆ 22.09.2016 11:49 Վիճակագրական տվյալներ Ըստ ոստիկանության օպերատիվ հաղորդագրությունների ամփոփագրերի` սեպտեմբերի 20-ից 22-ը հանրապետությունում արձանագրված մարմնական վնասվածք հասցնելու 15 դեպքից բացահայտվել է 14-ը: Բացահայտվել է գողության՝ 12, խարդախության՝ 13, հարկերից խուսափելու եւ կավատության 1-ական դեպք: Նախկինում կատարված հանցագործություններից բացահայտվել է գողության 7 դեպք։ Անցած 2 օրվա ընթացքում հանրապետությունում արձանագրվել է ճանապարհատրանսպորտային 15 պատահար, ինչի հետեւանքով 27 մարդ ստացել է տարբեր աստիճանի մարմնական վնասվածքներ:


Լրատվություն Ներհանրապետական այցեր Նախագահ Սարգսյանն այցելել է «Արմպրոդէքսպո 2009» իններորդ միջազգային ցուցահանդես 13.11.2009 - 13.11.2009 Երկրի ղեկավարը շրջել է ցուցահանդեսի տաղավարներում, ծանոթացել սննդի արդյունաբերությամբ զբաղվող տեղական եւ օտարերկրյա շուրջ 65 ձեռնարկությունների ներկայացրած ապրանքատեսականու հետ, համտեսել դրանք: Ցուցահանդեսի մասնակիցների հետ անմիջական զրույցների ընթացքում Նախագահ Սարգսյանը ներկայացրել է իր տպավորությունները, լսել ձեռնարկատերերի խնդիրներն ու առաջարկությունները: a89


ԱՄՆ-ը կոչ է անում Թուրքիային` ՌԴ-ից չգնել ՀՀՊ համակարգեր - yerkir.am ԱՄՆ-ը կոչ է անում Թուրքիային` ՌԴ-ից չգնել ՀՀՊ համակարգեր 12 Փետրվարի 2019, 15:01 ԱՄՆ-ը կոչ է անում Թուրքիային` Ռուսաստանից չգնել հակահրթիռային պաշտպանության համակարգեր, դա մտահոգում է Վաշինգտոնին: Այդ մասին հեռախոսային ճեպազրույցի ժամանակ լրագրողներին ասել է ՆԱՏՕ-ում ԱՄՆ մշտական ներկայացուցիչ Քեյ Բեյլի Հաթչիսոնը. հայտնում է РИА Новости-ն: «Մեզ շատ է անհանգստացնում դաշնակից երկրում հակահրթիռային պաշտպանության ցանկացած տեսակի զենքի առկայությունը: Մենք կոչ ենք անում Թուրքիային` չշարունակել գնել դրանք»,- ասել է նա: 24 Ապրիլի 2019, 11:26 Երազել եմ լինել Ռուսաստանում. Կիմ Չեն Ըն... 24 Ապրիլի 2019, 10:56 Շրի Լանկայում զոհերի թիվը հասել է 359-ի... 24 Ապրիլի 2019, 10:10 Ուրախ եմ գտնվել ռուսական հողում. Կիմ Չեն Ընը ժամանեց... «Պոսեյդոն» համակարգը կրող առաջին ատոմային սուզանավը շահա...


Կիբերանվտանգության մասնագետները AppStore-ում խաբեբայական VPN հավելվածներ են հայտնաբերել: Այս մասին նշվում է Avast ընկերության մամուլի հաղորդագրության մեջ, փոխանցում է «Գազետա»-ն: Հավելվածներում անվճար փորձաշրջան եւ հետագայում վճարովի բաժանորդագրությամբ հնարքը է օգտագործվում: Ընդ որում, բաժանորդագրությունը չի դադարեցվի, նույնիսկ եթե օգտատերը ջնջի հավելվածը: «Օգտատերերից անհեթեթ գումարներ են գանձվում գործառույթների շաբաթական, ամսական կամ տարեկան բաժանորդագրության համար, որոնք պետք է շատ ավելի էժան լինեն»,- պարզաբանել են փորձագետները: Avast-ում ընդգծել են, որ այդպիսի հավելվածները ստուգման ընթացակարգեր են անցնում, որոնք գոյություն ունեն պաշտոնական խանութներում: Դրանք նաեւ բարձր գնահատականներ եւ դրական արձագանքներ ունեն, որոնք շատ հաճախ կեղծ են: «Սա ցույց է տալիս, թե որքան կարեւոր է ուսումնասիրել VPN հավելվածները նախքան դրանք տեղադրելը, այդ թվում՝ տեղեկությունները մշակողների մասին, նրանց հեղինակության եւ այլ արտադրանքների մասին»,- եզրափակել են ընկերությունում: Ավելի վաղ փորձագետները նախազգուշացրել էին WhatsApp օգտագործմամբ խարդախության նոր սխեմայի մասին. չարամիտները որպես օգնության ծառայություն էին ներկայանում՝ օգտատիրոջ էջ մուտք գործելու համար:


text: Սլովեներենը (slovenski jezik կամ slovenščina) պատկանում է Հնդեվրոպական լեզուների ընտանիքի հարավ-սլավոնական լեզվախմբին։ Սլովեներեն խոսում են աշխարհում 2.2 միլիոն մարդ։ Սլովեներենը պետական լեզու է Սլովենիայում։ Ըստ աշխարհի լեզուների դասակարգման Սլովեներենը չի մտնում 100 ամենատարածված լեզուների մեջ։ Տես նաեւ Պաշտոնական լեզուների ցանկ Լեզվաընտանիքների ցանկ Լեզուների ցանկեր Ծանոթագրություններ Արտաքին հղումներ GeoNames Ethnologue Սլավոնական լեզվախումբ


text: Բուսան (հանգըլ։ 부산, հանջա։ 釜山), քաղաք Կորեայի Հանրապետությունում։ Ուղիղ ենթակայության քաղաք է։ Մեծության երկրի երկրորդ քաղաքն է Սեուլից հետո։ Երկրի ամենամեծ նավահանգիստն է, հայտնի է որպես «Կորեայի Հանրապետության ծովային մայրաքաղաք»։ Քաղաքի պաշտոնական անվանումը կորեերենով Քաղաք-մետրոպոլիտ է (հանգըլ։ 부산광역시, հանձա։ 釜山廣域市 ― Բուսան կվանյոկշի)։ Բուսանը տեղակայված է Կորեական նեղուցի ափին սփռված Կորեական թերակղզու հարավարեւելյան մասում։ Առավել խիտ կառուցված շրջանները տեղակայված են Նակդոն եւ Սյոնհան գետերի միջի նեղ հովիտներում։ Լեռները ծառայում են որպես որոշ քաղաքական շրջանների բնական սահմաններ։ Տրանսպորտ Բուսանի նավահանգիստը ամենամեծն է Կորեայի Հանրապետությունում, մատչելի նավերի համար մինչեւ 50 հազար տոննա տեղաշարժով, 330 մետր երկարությամբ եւ մինչեւ 12,5 մետր ջրատարով ։ Կան նաեւ ուղեւորատար ջրային «տրամվայ», երկաթուղային հանգույց, ավտոբուսների եւ տաքսիների լավ զարգացած համակարգ։ Բուսանն ունի Հարավային Կորեայի ամենաերկար կամուրջը ՝ Կվանանը։ Իհարկե, քաղաքում եւ երկրում առաջին քաղաքային մայրուղին անցնում է հյուսիսից հարավ։ Քաղաքի արեւմուտքում կա Գիմհայի միջազգային օդանավակայան։ Ուղիղ չվերթներով Բուսանը կապված է Ռուսաստանի Վլադիվոստոկ քաղաքի հետ։ Բուսանում մետրո կա։ Տնտեսություն Կիժան շրջանում է գտնվում Կորի ատոմակայանը, որն ամենամեծն է Արեւելյան Ասիայում։ Բուսանից արեւմուտք գտնվում է Renault Samsung Motors գործարանը։ Կլիման Բուսանը գտնվում է խոնավ մերձարեւադարձային կլիմայական պայմաններում (Cfa ըստ Կոպյոնի կլիմայի դասակարգման)։ Շատ բարձր եւ շատ ցածր ջերմաստիճանը հազվադեպ է լինում։ Մայիսից հուլիս ՝ գարնան վերջից եւ ամռան սկզբին, օվկիանոսի ազդեցության պատճառով, քաղաքը սովորաբար ավելի ցուրտ է, քան թերակղզու ներքին տարածքները։ Ամռան վերջին եւ աշնան սկզբին ՝ օգոստոսից սեպտեմբեր, եղանակը տաք է, խառնաշփոթ, եւ թայֆուններն այդ պահին կարող են հարվածել քաղաքին։ 1959 թ.-ի սեպտեմբերի 15-ին Սառա գերհզոր թայֆունը անցավ քաղաքի ափով եւ հասցրեց աղետալի վնասներ։ 2003-ի սեպտեմբերի 12-ին անսովոր ուժեղ «Մամի» թայֆունը զգալի վնաս հասցրեց նաեւ նավերին ու շինություններին ՝ 48 մարդու կյանք խլելով։ Հոկտեմբեր եւ նոյեմբեր ամիսները Բուսանում ամենահարմար ժամանակներն են ՝ պարզ երկնքով եւ հաճելի ջերմաստիճաններով։ Ձմեռները ցուրտ են եւ համեմատաբար չոր ՝ ուժեղ քամիով, բայց զգալիորեն մեղմ, քան Կորեայի մյուս մասերում, բացառությամբ Ջեջուի եւ հարավային ափի մի քանի կղզիների։ Բուսանն ու հարակից շրջանները, գտնվելու վայրի պատճառով, նվազագույն ձյուն ունեն Կորեայի այլ շրջանների համեմատ։ Ձյունը գալիս է միջինը տարեկան ընդամենը մոտ 6 օր։ Նույնիսկ ձյան փոքր կուտակումները կարող են լրջորեն վնասել այս քաղաքին լեռնային տեղանքի եւ տեղական ավտովարորդների ձյուն վարելու հմտությունների բացակայության պատճառով։ Սպորտ 2002 թվականին Բուսանը դարձավ XIV ամառային ասիական խաղերի մայրաքաղաք եւ աշխարհի գավաթի խաղարկության անցկացման վայրերից մեկը։ Պատմություն Քաղաքը հիմնադրվել է մեր թվարկության սկզբին՝ Կայա (Կարակ) անվամբ։ Կորյոյի ժամանակաշրջանում կոչվել է «Բուսանպո»։ Բուսան անվանումը թարգմանվում է որպես «կճուճ-լեռ»՝ կճուճանման լեռան պատճառով, որի վրա էլ տեղակայված է քաղաքը։ 15-րդ դարի սկզբից մինչեւ 1592 թվականը համարվում էր երկրի հիմնական առեւտրային նավահանգիստը։ Առաջին հերթին առեւտուր էր անում Ճապոնիայի հետ։ 1592 թվականին ճապոնական զորքերի՝ քաղաքը գրավելով սկսվեց Իմչինյան պատերազմը։ 1598-1876 թվականները քաղաքը փակ է եղել, հետագայում դարձավ Կորեայի առաջին քաղաքը՝ բաց լինելով արտաքին առեւտրի համար. սակայն մինչ 1883 թվականը առեւտուր էր անում միայն Ճապոնիայի հետ։ 1910 թվականից քաղաքն անցավ Ճապոնիայի հովանու ներքո եւ դարձավ խոշոր առեւտրային եւ արդյունաբերական կենտրոն։ Երկաթուղային լաստանավով կապված էր ճապոնական Սիմոնոսեկի քաղաքի հետ։ 1925 թվականից Հարավային Գյոնգսանգ նահանգի վարչական կենտրոնն է։ Կորեական պատերազմի ժամանակ՝ 1950-1953 թվականներին, եղել է Կորեայի Հանրապետության ժամանակավոր մայրաքաղաքը, որովհետեւ այն ամենահեռու կետն էր Կորեայի Ժողովրդա-Դեմոկրատական Հանրապետության հետ սահմանից, ԱՄՆ-ի եւ դաշնակիցների ռազմական բազաներից։ 1950 թվականի օգոստոսի 4-ից սեպտեմբերի 15-ը «Բուսանի պարագիծը» Հարավային Կորեայի պաշտպանության վերջին սահմանն էր։ Պատերազմի ավարտից հետո՝ մինչեւ 1963 թվականը նահանգի կենտրոնն էր, հետո դարձավ ուղիղ ենթակայության քաղաք, իսկ 1995 թվականի հունվարից՝ մետրոպոլիտ։ Ծանոթագրություններ Հարավային Կորեայի քաղաքներ


text: Սա գյուտարարների ցանկ է։ Ցանկում ներառված են մարդկության պատմության ամենահայտնի գյուտերի հեղինակները. Ա Աբդ ալ-Լատիֆ ալ-Բաղդադի Ադոլֆ Սաքս Ալ-Խավարազմի Ալ-Քինդի Ալան Թյուրինգ Ալբերտ Այնշտայն Ալբերտո Սանթոս-Դյումոն Ալեսանդրո Վոլտա Ալեքսանդր Բելլ Ալեքսանդր Լոդիգին Ալեքսանդր Շորին Ալեքսանդր Պոպով Ալեքսանդր Պրոկոֆեւ-Սեւերսկի Ալեքսանդր Սաբլուկով Ալեքսանդր Քեմուրջյան Ալեքսանդր Ֆլեմինգ Ալֆրեդ Նոբել Այզեկ Զինգեր Անանիա Շիրակացի Անդրեյ Սախարով Առնոլդ Շյոնբերգ Առնոլդ Օրվիլլ Բեկման Ավգուստ Զիբե Օգյուստեն Ֆրենել Արքիմեդ Բ Բարնս Ուոլլես Բարտոլոմեո Ֆրանչեսկո դի Քրիստոֆորի Բաքմինսթեր Ֆուլլեր Բենջամին Չու Թիլգմեն Բենջամին Ֆրանկլին Բիրո Լասլո Բլեզ Պասկալ Բորիս Գոլիցին Բորիս Ռոզինգ Գ Գալիլեո Գալիլեյ Գավրիլ Իլիզարով Գերման Հոլլերիտ Գլեբ Կոտելնիկով Գոտֆրիդ Լեյբնից Գուլյելմո Մարկոնի Գուստաֆ դե Լավալ Դ Դարվին Չարլզ Դենի Պապեն Դենիս Գաբոր Դին Կեյմեն Դմիտրի Լաչինով Դմիտրի Մակսուտով Դմիտրի Մենդելեեւ Դյորդ դե Հեվեշի Դուգլաս Էնգելբարտ Ե Զ Զախարի Յանսեն Է Էդմունդ Կարտրայտ Էդվին Արմստրոնգ Էդուարդ Բրանլի Էդուարդ Ջեններ Էլի Ուիթնի Էլիաս Հոու Էլիշա Օտիս Էմիլ Բերլիներ Էնրիկո Ֆերմի Էռնեստ Ռեզերֆորդ Էռնո Ռուբիկ Էռնստ Ռուսկա Թ Թիմ Լի-Բերներս Թոմաս Էդիսոն Թոմաս Դրումոնդ Թոմաս Նյուկոմեն Թոմաս Սեվերի Ժ Ժակ Իվ Կուստո Ժան Մորիս Էմիլ Բոդո Ժան Ֆուկո Ժոզեֆ Մոնյե Ժոզեֆ Նեպս Ժոզեֆ Պլատո Ժոզեֆ Սուոն Ի Իբն ալ-Խայսամ Իգոր Կուրչատով Իգոր Սիկորսկի Իգոր Տամմ Իսահակ Նյուտոն Իվան Ալեքսանդրովսկի Իվան Կուլիբին Իվան Պավլով Իվան Պոլզունով Լ Լասլո Բիրո Լեո Հենրիխ Բակելանդ Լեոնարդո Դա Վինչի Լեոնիդ Գոբյատո Լեոնիդ Ռամզեն Լես Պոլ Լերրի Փեյջ Լի դե Ֆորեսթ Լյութեր Ջորջ Սիմջյան Լյումիեր եղբայրներ Լուի Բրայլ Լուի Դագեր Լուն Ցայ Լեւ Արցիմովիչ Լեւ Զաբրոդսկի Լեւի Ստրաուսս Լեւ Տերմեն Խ Խուան դե լա Սիերվա Կ Կառլ Բենց Կառլ Բրաուն Կառլ Դրեզ Կառլ Լիննեյ Կեես Իմմինկ Կերիմ Կերիմով Կլոդ Շապպ Կոնստանտին Ցիոլկովսկի Կոնրադ Ցուզե Հ Հայման Ռիկովեր Հայյան իբն Ջամիր Հայրամ Պերսի Մաքսիմ Հայրամ Սթիվենս Մաքսիմ Հանս Վիլհելմ Գեյգեր Հանս Քրիստիան Էրստեդ Համֆրի Դեւի Հեյկե Կամերլինգ Օնես Հենրի Ֆորդ Հենրիխ Արտշուլեր Հերոն Հիդի Լամար - Հեդվիգ Եվա Մարիա Քիսլեր Հովհաննես Ադամյան Մ Մայքլ Տեր-Պողոսյան Մայքլ Ֆարադեյ Մանֆրեդ ֆոն Արդեննե Մարի Կյուրի Միխայիլ Դոլիվո-Դոբրովոլսկի Միխայիլ Լոմոնոսով Միխայիլ Կալաշնիկով Միխայիլ Նալյոտով Միխայիլ Ցվետ Մոմոֆուկու Անդո Մոնգոլֆե եղբայրներ Մուհամմադ Յունուս Յ Յակով Տաուբին Յոհան Գուտենբերգ Յոհան Զենեֆելդեր Յոհան Լիպպերսգեյ Յոհան Կեպլեր Յոհանն Մարիա Ֆարինա Յորդակե Կուպարենտկո Յուստուս Լիբիխ Ն Նիլս Բոր Նիլս Դալեն Նիկոլա Տեսլա Նիկոլայ Բենարդոս Նիկոլայ Զելինսկի Նիկոլայ Կոպեռնիկոս Նիկոլայ Ստոլետով Նուրբեյ Գուլիա Շ Չ Չառլզ Բեբիջ Չառլզ Դերրոու Չառլզ Մակինտոշ Չառլզ Շիմոնի Չառլզ Ուիթսթոն Չեստեր Կառլսոն Չժեն Վան Պ Պամֆիլիո Կաստալդի Պավել Շիլլինգ Պավել Յաբլոչկով Պարիս Հերունի Պաուլ Նիմկով Պիտեր վան Մուշենբրուկ Պյոտր Լեբեդեւ Պոլ Լոտերբուլ Պտղոմեոս Կլավդիոս Ջ Ջեկ Կիլբի Ջեյ Ֆորրեսթեր Ջեյմս Գրեգորի Ջեյմս Դյուար Ջեյմս Մաքսվել Ջեյմս Վատ Ջեսս Ռենո Ջո Հարիսոն Ջոզեֆ Հենրի Ջոզեֆինա Կոնկրեյն Ջոն Աթանասով (John Vincent Atanasoff, 1903–1995), Ջոն Վինսենտ Աթանասյան, Բուլղարիա-ԱՄՆ, ժամանակակակից թվային համակարգիչ Ջոն Ամբրոզ Ֆլեմինգ Ջոն Բայրդ Ջոն Բարդին Ջոն Բրաունինգ Ջոն Դանլոլ Ջոն Մեյնարդ Քեյնես Ջոն Նեպեր Ջոն Պեմբերտոն Ջոն Քրիստի Ջոն ֆոն Նեյման Ջոն Սթրինգֆելոու Ջորջ Ստեֆենսոն Ջորջ Վեստինհաուզ Ջորջ Քեյլի Ռ Ռայթ եղբայրներ Ռեյմոնդ Դամադյան Ռեյմոնդ Կուրցվել Ռեջինալդ Ֆեսենդեն Ռիչարդ Գատլինգ Ռիչարդ Տրեւիկ Ռիչարդ Ֆեյնման Ռիչարդ Ֆուլեր Ռոբերտ Ադլեր Ռոբերտ Կայո Ռոբերտ Կոխ Ռոբերտ Հուկ Ռոբերտ Մուգ Ռոբերտ Ստիռլինգ Ռոբերտ Քան Ռոբերտ Օպենհեյմեր Ռոբերտ Ֆուլտոն Ռոջեր Բեկոն Ռոստիսլավ Ալեքսեեւ Ռուդոլֆ Դիզել Ռունե Էլմկվիստ Ս Սամուել Լենգլի Սանտորիո Սեմյուել Մորզե Սենդֆորդ Ֆլեմինգ Սերգեյ Բրին Սերգել Լեբեդեւ Սերգեյ Կորոլյով Սիմոն Սթեվին Սվյատոսլավ Ֆեոդորով Վ Վալդեմար Պոուլսեն Վելկո Միլկովիչ Վերներ ֆոն Բրաուն Վերներ ֆոն Սիմենս Վիլամ Շոկլի Վիլարդ Լիբբի Վիլեմ Էյնտհովեն Վիլհելմ Ռենտգեն Վիլհելմ Սիմենս Վիլհոտդ Օդներ Վիլյամ Արմստրոնգ Վիլյամ Կրյույկշենկ Վիլյամ Հենսոն Վիլյամ Օտրեդ Վիտալի Աբալակով Վլադիմիր Զվորիկին Վլադիմիր Խավկին Վլադիմիր Շուխով Վոլֆգանգ ֆոն Կեմպելեն Տ Տիխո Բրագե Ու Ուլուգբեկ Ուոլտեր Բրաթթեյն Ք Քրիստիան Հյուգենս Օ Օգյուստ Պիկար Օլո Քրիստենսեն Ռյոմեր Օտտո Լիլիենտալ Օտտո Վիխտերլե Օտտո ֆոն Հերիկե Ֆ Ֆաուստ Վրանչիչ Ֆրանսուա Արգանտ Ֆրանտիշեկ Ռիխնովսկի Ֆրենկ Բոլդուին Ֆրենսիս Բոֆորտ Ֆրենկ Ուիթլ Գյուտարարներ Գյուտարարների ցանկեր Գիտնականների ցանկեր


text: Գինի է, թե՞ հյութ, ջուր է, թե՞ օղի, գուշակեք՝ վճարելով 50 դրամ, եւ կմտնեք ցուցհանդես։ Երեւանի ժամանակակից արվեստի թանգարանի մոտ բեռլինաբնակ հայտնի արվեստագետ Արչի Գալենցը այսպես էր դիմավորում իր հյուրերին՝ “Ժամանակացույց. Խուսափելով աղետից” ցուցահանդեսի մուտքը նույնպես դարձնելով տեսողական ինստալացիայի մաս։ Ներսում արդեն մի այլ Արչի էր դիմավորում՝ մեծադիր լուսանկարի տեսքով եւ արտիստիկ դեմքով։ Այստեղ վերջին 13 տարիներին եվրոպական ու հայկական մամուլում նրա հրապարակումներեն են, տարբեր տարիների լուսանկարները, թե անձնական իրերը, թե տարբեր տարիների գործերը։ Ամենատպավորիչը դրոշներից պատրաստված նոր շարքն է, որ միանգամից փոխում է ցուցասրահի մթնոլորտն ու ընկալումը։ Անցյալից միանգամից վերադառնում ես ներկա։ ,,Այս ցուցահանդեսը շատ կարեւոր է ինձ համար, քանի որ այն անցկացվում է Ժամանակակից արվեստի թանգարանում, որը 1972 թվականին բացվեց եւ առաջին անկախ ժամանակակից արվեստի թանգարանն էր Խորհրդային Միությունում,,- ասում է մեզ հետ զրույցում Արչի Գալենցը։ – Անշուշտ ԽՍՀՄ փլուզումից հետո եւ Հայաստանի անկախության տարիներին շատ բան փոխվեց այս ճանապարհին, բայց ի վերջո սա այն թանգարանն է, որի հավաքածուն ամփոփում է նաեւ մեր մեծերի՝ Հակոբ Հակոբյանի, Գառուզիի, Մինասի, իմ պապիկի՝ Հարություն Կալենցի եւ այլոց գործերը։ Միաժամանակ ես փորձեցի այս ցուցահանդեսն իբրեւ հաշվետվություն չներկայացնել, որովհետեւ առայժմ դժվար է հայացք նետել քո անցյալին, քանի որ շատ ակտիվ ստեղծագործական ընթացքի մեջ եմ։ Անցյալ ամիս ցուցահանդես ունեցա Բեռլինում, հիմա՝ Երեւանում, օգոստոսի 8ին եւս մեկ ցուցահանդես կունենամ Բեռլինոմ,,- ասաց Արչին։ Ի՞նչ է ցանկացել ասել արվեստագետը իրարից տարբեր գործերով եւ ինստալացիաներով,, հարցիս պատասքանում է. ,, Այս աշխատանքներով ոչ միայն ես փնտում եմ ինքս ինձ, այլեւ այդ աշխատանքների կառուցման ճանապարհները։ Արվեստագետի շրջապատում տարածք է պետք, որ նա ազատ շնչի։ Այս ծածանվող դրոշներով գործերը կոչ են երեւանցի արվեստագետներին, որպեսզի նրանք միանան աշնանը Բեռլինում իմ կողմից հռչակվող ընկերակցությանը, որը երկարատեւ ծրագրեր է իրականացնելու, այդ թվում ուսումնասիրելու է ժամանակակից հայ կերպարվեստը, թե ինչպես է այն արտերկրում ներկայացվելու, եւ հանդես գալու առողջ քննադատությամբ եւ առաջարկներով։ Այս ամենը ոչ Հայաստանի կառավարության կողմից է արվում, ոչ էլ սփյուռքի։ Միշտ ցրված նախաձեռնություններ են լինում։ Համակարգված աշխատանքի մեծ կարիք կա։ Դրա համար էլ ,,Ժամանակացույց. Խուսափելով աղետից, դրան է գնում ներկայանելով այն տեղի ունեցած իրողությունները, որ մեզ ե՛ւ նշաններ են տալիս, ե՛ւ աղետներ։ Հետեւաբար պետք է համախմբել արվեստագետներին եւ միասին աշխատել,,։ ,,Առանց սեփական պատմության, դու չես կարող փաստարկներ անել, հետեւաբար ընկերակցությունը պետք է լուրջ աշխատանք տանի սեփական փորձից ելնելով։ Այսօր միայն գաղափարախոսությունը չի գործում։ Ինձ համար շատ ավելի կարեւոր է ներկայացնել սեփական փորձառությունը։ Այդ հագուստներն էլ տեղական դերձակների հետ համագործակցության ձեւեր են։ Դրանք նոր կերպար փնտրելու ճանապարհներն են, դա ոչ թե փնթի արվեստագետն է, այլ պատասխանատու մեկն է, որ ներկայացնում է տարբեր կերպարներ,,- ասում է նա։ Ցուցահանդեսում հանդիպում ես տարբեր Գալենցների, տարբեր դեմքերով ու եվրոպական հագուկապով։ Նա համոզված է, որքան կոկիկ է հագնված արվեստագետը, այնքան նա ազատ է։ Այդ ազատությունը նաեւ դուք կարող եք տեսնել, եթե մինչեւ հուլիսի 16-ը լինեք Երեւանում եւ այցելեք Ժամանակակից արվեստի թանգարան։ Նախօրեին Արչի Գալենցին ընդունել էր նաեւ սփյուռքի նախարար Հրանուշ Հակոբյանը, ծանոթացել նրա ծրագրերին եւ հաջողություն մաղթել բեռլինաբնակ հայ արվեստագետին։ Հ.Ասատրյան Երեւան